Шамсул Аимма Сарахсий раҳимаҳуллоҳ – oliymahad.uz\nШамсул Аимма Сарахсий раҳимаҳуллоҳ\nАллоҳга ҳамд, Пайғамбаримизга салавотлар бўлсин! Ислом уламоларига Аллоҳнинг раҳмати ёғилсин!\nИсломнинг забардаст муҳташам тарихида буюк алломалар, фавқулодда қобилиятли зотлар, забардаст матонатли шахсиятлар беҳисобдир. Бу улуғ карвоннинг сафига назар солар эканмиз, ундаги виқор савлати, ҳайбат салтанати, самимият маҳобатини кўриб ҳавас умидида термуламиз, улардек бўлиш ўкинчида талпинамиз, уларни севишда энтикиб ҳапқирамиз, етиша олмасдан хўрсинамиз!\n√ Булбулнинг бошига келган мусибатлари унинг тилидан – қарғанинг хуник овозда қичқириши – кераксизлигидан!\nБу муҳташам шонли тарих нақадар нолаи фиғонлар чеккан уламоларни ўз саҳнасида меҳмон қилмади дейсиз!? Қанчалик шаллақилик қилмасин, қарғаларни ҳам ўз даргоҳида кутиб-кузатиб қўйди, бу дунё! Ва лекин тарихнинг зархал ҳарфларида ўктам башошат билан муҳтарам алломалар савлати виқор ила кўринади! Қарғалар эса ҳамон бурчак-бурчакларда шумшайганча суринади!\nМана, Имомлар қуёши, ҳанафий фиқҳининг намузажларидан бири, бардош ўрнаги, сабр мударриси Шамсул Аимма Имом Абу Бакр Муҳаммад ибн Аҳмад Сарахсий!\nХуросонга қарашли Сарахс мавзеъсида туғилган, ҳанафий фиқҳида ўта мўътабар саналган зотлардан ҳисобланади. Сарахс қадимий шаҳар бўлиб, Марв ва Нийсобур орасида жойлашаган. Аллома кейинрок Ўзганга кўчиб келади. Ўзган ўша даврларда Фарғонанинг бир тумани ҳисобланган.\nБу аллома Имом Абу Ҳанифа розияллоҳу анҳунинг энг яқин шогирди Имом Муҳаммад раҳимаҳуллоҳнинг Зоҳири ривоя асарларидан “Жомеъул Кабир” ва “Жомеъулс Сағир”ни, “Зиёдот” ва “Зиёдотуз зиёдот”ни шарҳ қилган. Хассофнинг ”Нафақалар” китоби билан “Адабул қозий” китобини, Таҳовийнинг “Мухтасар”ини ҳам шарҳлаган. Бундан ташқари “Қиёмат аломатлари”, “Фиқҳий фойдалар”, “Ҳайз китоби” номли таълифотлари ҳам мавжуд. Зохири ривоя асарлари шархи ўттиз жилдлик “Мабсут” номли китоб бўлиб, уни ёзиш жараёни эса ғайри одатий бўлган. Имом Сарахсий яшаган Ўзганд шаҳар ҳокими бир аёлни иддаси тугамай ўз никоҳига олади. Бу ҳақда Имомдан масала сўралганида никоҳнинг ботил экани, бундай иш қилиш жоиз эмаслигини айтади. Ҳокимнинг ғазаби келиб Имомни 466 ҳижрий санада чуқур бир қудуққа ташлатади. Сарахсий раҳимаҳуллоҳ шу қудуқда ўн йилга яқин қолиб кетади. Шогирдлари алломадан масала сўраб, қудуқ бошига келишар, Аллома эса қудуқ ичидан туриб уларга “Мабсут”ни ёддан, бирор китобдан фойдаланмай ўша жойда турган ҳолда зеҳний қобилиятнинг ўзи билангина имло қилар, шогирдлар эса унинг имлосини қудуқ бошида туриб ёзиб олишарди. Шу аснода Ўзганднинг зиндонида ўн йилга яқин муддат қолиб кетди. “Мабсут”дан ташқари яна ”Сиярул Кабир”ни ёддан икки катта жилдда шарҳлади.\nАллома бу жилд-жилд илмни бирорта китобдан фойдаланмай қудуқ ичида туриб, ёддан имло қилдирарди! “Мабсут”ни шарҳлар экан бобларни якунлаш асносида ўзининг маҳбусликдаги ғариб холини ўта ҳассос калималар ила ифода қиларди. Шогирдлар илмий муҳитдан завқланиб яшнасаларда, устознинг ғарибликдаги ноласидан қалблари тўлиб, хўнг-хўнг йиғлашарди!\nУлардан айрим намуналарни назмий ифодасини келтирсак, қалбларимиздаги ўтинч, виждонларимиздаги туйғулар қўзғалса, қалблар эриб, кўзлар ёшланганда ўтган алломаларимиз ҳақларида гўзал дуоларда бўлсак!\n١ -قال في آخر المناسك 4/192 : هذا آخر شرح العبادات، بأوضح المعاني وأوجز العبارات، أملاه المحبوس عن الجمع والجماعات، مصليا على سيد السادات\n1. Аллома тўртинчи жилд, бир юз тўқсон иккинчи саҳифада, “Маносик боби”нинг охирида айтади:\nМаносиклар боби шарҳин баёни,\nМаънолар равшани, мўъжаз бир калом.\nЖамиятдан ҳоли буни ёздирган\nБир ғариб кимсадан Расулга салом!\n٢-وقال في 7/59: هذا آخر شرح كتاب الطلاق، بالمؤثرة من المعاني الدقاق، أملاه المحصور عن الانطلاق، المبتلى بوحشة الفراق، مصليا على صاحب البراق.\n2. Еттинчи жилд, эллик тўққизинчи саҳифада “Талоқ китоби”нинг шарҳи охирида айтади:\nБу талоқ китобин шарҳин охири,\nЁзилди фироқда дақиқ сўз қўллаб.\nУшбуни эрксиз зот сўзлаб ёздирмиш,\nБуроқ соҳибига саловат йўллаб.\n٣- وقال في آخر شرح الإقرار، انتهى شرح كتاب الإقرار المشتمل من المعاني ما هو سر الأسرار، و إملأ المحبوس في موضع الأشرار مصليا على النبي المختار.\n3. Иқрор шарҳи охирида айтади:\nМаънолардан даста бўлди Китобул иқрор,\nБалқиб чиқди ер юзага мингларча асрор.\nЁмон жойда қолган маҳбус ёздирди уни,\nСалавотлар бўлсин сизга, эй Набий Мухтор!\n٤- وقال في آخر العتاق 7/241: أملاه المستقبل للمحن بالإعتاق، المحصور في طرف من الآفاق، حامدا للمهيمن الرزاق، ومرتجيا إلى لقائه العزيز بالأشواق\n4. Еттинчи жилд, икки юз қирқ биринчи саҳифада “Итоқ (қул озод қилиш) боби” охирида айтади:\nҚул озод қилишлик боби сўнгида\nЗанжирлар дастидан кетолмам қайтиб.\nУшбуни ёздирмиш кишанли кимса\nМуҳайминур Раззоқ Зотга ҳамд айтиб.\nАзиз Зотга шавқ-ла йўлиқмоқ учун\nБул ғариб дуодан излайди ечим!\n٥- وقال في 8/80: انتهى شرح كتاب المكاتب، بإملاء المحصور المعاتب، والمحبوس المعاقب، وهو منذ حولين على الصبر مواظب، وللنجاة بلطيف صنع الله مراقب!\n5. Саккизинчи жилд, саксонинчи саҳифада “Мукотоб китоби” шарҳи охирида айтади:\nМукотоб китобин шарҳи тугади,\nЗиндонбанд ғарибнинг имлоси ила.\nАллоҳнинг болатиф нажотин кутар\nБардавом сабрла икки йил тўла!?\n٦- وفي 8/125: انتهى شرح كتاب الولاء بطريق الإملاء من الممتحن بأنواع البلاء، يسأل من الله تبديل البلاء والجلاء بالعز والعلاء، فإن ذلك عليه يسير!\n6. Саккизинчи жилд, бир юз йигирма бешинчи саҳифада “Вало Китоби”нинг шарҳи охирида айтади:\nВало китобининг якунидамиз,\nУни имло қилди жигари пора,\nАллоҳдан балолар ўрнига эваз\nСўрагин, азизлик бадалин сўра!\nЗотан бу юмушлар Холиққа осон,\nБўл, деса бўлгувчи бўлур бегумон!\n7-وفي آخر البيوع 12/108: انتهى إملاء المنفي المحصور الممنوع، عن الأهل والولد والجموع، الطالب للفرج بالدعاء والخشوع، في ظلم الليالي بالدموع!\n7. Ўн иккинчи жилд, бир юз саккизинчи саҳифада “Савдолар китоби”нинг охирида айтади:\nАҳлидан тўсилган, ҳайдалган, гариб,\nИмлоси Савдолар китобин топмиш.\nБул кимса дуою хушъуси ила\nНамланган кўз билан уйқуга ётмиш.\nКитобнинг “Шартлар боби”га келганда Имом Сарахсий раҳимаҳуллоҳ 476 санада зиндондан озод бўлади. Озод бўлгач Фарғона (Марғилонга)га келади. Фарғонанинг ўша даврдаги амири Ҳасан Сарахсийнинг ҳурматини жойига қўяди. Шогирдлар ҳам устозга эргашиб Фарғонага келишади ва зиндонда чала қолган “Мабсут” ва ”Сиярул Кабир”нинг шарҳини қолган қисмларини 480 ҳижрий сананинг робиъул аввал ойида охирига етказишади. Зиндондан озод бўлгач тақрибан тўрт йилча яшайди. Ҳижрий 483 санада (бир ривоятда 490 сана атрофида) вафот топгани айтилади.\nРаббим у зотни файзи раҳматига ноил этсин!\nБарча алломаларимизни мақомларини маҳмуд қилсин!\nАмалларини мақбул айласин!\nБизлардан ва зурриёдларимиздан ушбу алломалар каби самимий инсонларни чиқарсин, уларнинг босган изларидан яна юра оладиганларни Ўзи яратсин!\nЗотан буюк алломалар чиққан юртлардан яна шундай афсонавий зотлар чиқиши табиийдир!\nУларни етиштирган миллат яна ўшалар кабисини етиштиришга қодирдир!\nВа Аллоҳ Ўз ишида Ғолибдир, ва лекин инсонларнинг кўплари билмайди! (Юсуф сураси)\nСалоту саломлар Набий муҳтарамга бўлсин!\nБу имло кун келиб ҳужжат бўлажак\nБезаклаб беражак Олим бақосин.\nИлоҳо, Ўзингга ўтинажакмиз:\nИжобат айлагин дўстлар дуосин!\n1020600cookie-checkШамсул Аимма Сарахсий раҳимаҳуллоҳno\nОлдингиБилим олишда риёзатнинг ўрниКейингиУмра сафари бўйича брифинг бўлиб ўтди


Аёллар фиқҳи | Muslimaat.uz\nМанзилингиз:Муслимаат»Хизматлар»Фиқҳ дарслари»Аёллар фиқҳи\nBy Muslimaat on Aprel 10, 2017 Фиқҳ дарслари\nСАВОЛ: Одамнинг жинсий аъзосидан бошқа турли нарсалар билан яқинлик қилиш асносида ғусл вожиб бўладими?\nАёлининг даво мақсадида олд-орт қисмига бармоқ ё шунга ўхшаш нарсаларни киргизиши билан ғусл вожиб бўлмайди. Аллома Ҳалабий “Шарҳи Кабирий” китобларида бу масалани батафсил баён қилган. Яъни: олд ёки ортга бармоқни киргизишда ихтилоф бор. Афзали аёл шаҳватни қондириш мақсадида олд аъзосига бармоғини киргизса ғусл вожиб бўлади. Сабаб (шаҳват) мусаббаб (тўкилиш)ни ўрнига қоим бўлгани учун. Ортга бармоқни киргизишда эса шаҳват топилмайди (лекин маний тўкилса ғусл вожиб бўлади).\nОдамнинг жинсий аъзосидан бошқа, жониворларнинг, ўликларнинг жинсий аъзоси ёки жинсий аъзо каби ясалган воситаларни киргизишнинг ҳукми ҳам шу кабидир.\nЭркак киши ортига бармоқни киргизишидан маний тўкилмаса ғусл вожиб бўлмайди. Аёлларнинг жинсий аъзосидан бошқа, жониворларга, ўликка ёки жинсий аъзо каби ясалган воситаларга киргизиш билан маний тўкилмаса ғусл вожиб бўлмайди.\nОгоҳлантирув: Ҳадисларда қўли билан ҳожатини қондирувчини “қўлига никоҳланувчи”, деб, бу каби феълли кишиларга нисбатан Аллоҳнинг, фаришталарнинг ва барча дуоси ижобат бўлувчи Пайғамбар алайҳимуссаломларнинг лаънати бўлиши таъкидланган. Ўзини ўзи турли хил воситалар билан қондирадиган эру аёллар, қолаверса, қўллари билан қондирадиган аёллар ҳам бу лаънат остидадурлар.\nТанбеҳ: юқоридаги сўзлардан бу каби ҳунук феълни шариатни билмасдан ёки бузуқ, ҳайвоний ҳирсга берилиб қилиб қўйса, унга ғусл қилиш вожиб бўлиши ҳақида сўз кетмоқда. Зеро, бу ишлар Ислом шариатида сақланиш лозим бўлган, ҳаром саналган гуноҳи кабиралардир.\nIyul 25, 2019 0\nIyul 19, 2019 0\nIyul 12, 2019 0


4 август куни Ўзбекистонда содир бўлган энг муҳим хабарлар дайжести – Газета.uz\nБаҳодир Жалолов (қизил кийим).\nЎзбекистонлик боксчи Баҳодир Жалоловнинг Олимпия ўйинлари финалига йўл олиши, Экопартиянинг президентлик сайловларига ўз номзодини эълон қилиши, аҳоли мурожаатларини ҳал қилиш учун «Тезкор штаблар» ташкил этилаётгани — «Газета.uz»нинг 4 августдаги энг муҳим хабарлари дайжестида.\nLotinchada 4 август 2021, 21:08 Сиёсат Жамият\nПрезидент видеоселекторда хизмат кўрсатиш ҳажми ўтган йилнинг мос даврига нисбатан 18,3 фоизга ошганини маълум қилди. «Энг камида 35−40 фоиз бўлади деб ўйлагандим», — деди у. Навоий, Тошкент, Жиззах, Қашқадарё, Наманган ва Қорақалпоғистонда соҳа ривожи ўртача кўрсаткичларидан паст даражада эканлиги танқид қилинди.\nЎзбекистон кўмаги билан Туркистон шаҳрига кираверишда 5 минг кишига мўлжалланган масжид қурилмоқда. Унинг умумий майдони 20 минг квадрат метрни ташкил қилиб, қурилиш ишлари кейинги йил якунланиши режалаштирилган.\nЎзбекистонлик боксчи Баҳодир Жалолов Токио-2020 Олимпия ўйинларининг финал босқичига йўл олди. Унга финалда АҚШ вакили Ричард Торрес рақиблик қилади. Шунингдек, Ўзбекистон Олимпиаданинг ўн иккинчи кунини медалсиз якунлади.\nҚува тумани ИИБ 11 ёшли боланинг амакиси томонидан жинсий тажовузга учрагани тўғрисидаги хабарни текширмоқда. Фарғона вилоят прокуратураси ишни назоратига олди.\nВилоят ҳокимликларида аҳоли мурожаатларини ҳал қилиш учун «Тезкор штаблар» ташкил этилади. Уларнинг фаолиятига ҳокимлар раҳбарлик қилади. «Ҳар бир ҳокимнинг кабинети „халқ қабулхонаси“ бўлади», — деган эди Шавкат Мирзиёев 23 июль куни ушбу масалаларга оид видеоселекторда.\nЎзбек-туркман чегарасида трансчегаравий савдо зоналари яратилиши режалаштирилмоқда\nЎзбекистон бош вазири ўринбосари Сардор Умурзаков Туркманистонда Вазирлар Маҳкамаси раисининг ўринбосари Сердар Бердимуҳамедов билан музокаралар ўтказди. Томонлар иқтисодий ҳамкорликни кенгайтириш учун икки мамлакатда ишлаб чиқарилган товарларнинг киришини соддалаштириш ва савдо айланмаси ҳажмини 1 млрд долларга етказиш масалаларини кўриб чиқдилар. Шунингдек, Ўзбекистон — Туркманистон чегарасида трансчегаравий савдо зоналарини яратиш масалалари муҳокама қилинди.\n«Салар» канали бўйида ва Тошкентдаги сув тозалаш иншооти яқинида жойлашган баъзи ишлаб чиқариш объектлари ва қорамол қушхоналари Олмалиқ ва Оҳангарондаги махсус саноат зоналарига кўчирилади.\nНаманган шаҳридаги оилавий поликлиникада фуқаро ўғлига нотўғри ташхис қўйганликда шифокорни айблаб, у билан муштлашиб кетган. Шифокорнинг юз, бош ва қўл қисмига жароҳатлар етказилган. «Безорилик» моддаси билан жиноят иши қўзғатилди.\n5−6 август кунлари Шавкат Мирзиёев Марказий Осиё давлатлари раҳбарларининг Маслаҳат учрашувида иштирок этади. Президентлар минтақанинг ривожланиши, энергетика ва транспорт соҳасида ҳамкорлик, пандемияга қарши кураш ва бошқа масалаларни муҳокама қилишади.\nЎзбекистонда қарийб 950 минг нафар абитуриент олий таълим муассасаларига ҳужжат топширди. Бу ўтган йилги кўрсаткичдан 535 минг киши ёки 36,1 фоизга кам. Ҳужжат топширганларнинг 46 фоизи сиртқи таълимга ҳужжат топширган.


Сохтакорлик қачонгача давом этади? – Сурхон тонги\nБош саҳифа / Жамият / Сохтакорлик қачонгача давом этади?\nАпрел 4, 2019\tЖамият Изоҳ қолдириш 492 Кўрилди\nМен мусиқа ва қўшиқчилик санъатимиз билан фахрланаман. Самарқанддаги “Шарқ таронаси”, Шаҳрисабздаги “Мақом санъати” Халқаро фестивали орқали мамлакатимиз дунёда янада машҳур бўлди.\nЛекин тўйларимиздаги сохта санъаткорлар, сохта хонандаларни кўрсам, зардам қайнайди. Бир танишим, ўғлимни уйлантимоқчиман, деб қолди. Яхши-ку, уйингнинг ёнида тўйхона, ташвиш қилмайсан, транспорт харажати бўлмайди, дедим. Шунда дўстим: йўқ, бу тўйхонада тўй қилмайман, бу жойга келган “артист”ларнинг қўшиғини ёдлаб олганман, қайси қўшиқдан кейин қайси қўшиқ айтилишигача.\nХуллас, уйидан 20 километр узоқда жойлашган тўйхонага буюртма бериб, тўйни ўтказди. Бир гал учрашиб қолганимизда, таъби хира бўлиб, деди:\n— Ҳамма жойда бир хил қўшиқ. Булар нима бало, келишиб олганми, флешкани темир қутига тиқиб, оғзини қимирлатиб тураверишади.\nДарҳақиқат, илгарилари тўйларга 4-5 нафар хонанда-ю созандалар келиб, фақат жонли ижро этишарди. Ҳозир тўйхонада бўладими, ҳовлидами фарқи йўқ, “артист” — бир киши. Ҳофиз ҳам ўзи, овоз оператори ҳам ўзи, шофёр ҳам ўзи. Диск ёки флешкани темир қутига тиқиб, сиз хоҳлаган хонанданинг қўшиғини фонограмма орқали ижро этиб беради. Энг ёмони, 4 киловватлик 2 метрли оғир колонка-карнайларни бақиртириб қўйиб, етти маҳалланинг тинчини бузади, уйга асабий ҳолда қайтасиз. Ёшларимиз эса сакраб ўйнайверишади ва буни “санъат” деб билишади. Бу энг фожеали томони.\nТўйларимиздаги сохта хонандалар бирор миллий мусиқа асбобини эплаб чалиша олмайдию, фонограмма орқали “қўшиқ” куйлайди. Бугун санъат бизнес, пул топиш манбаига айланди. Хўш буни вилоят маданият бошқармаси, туман маданият бўлимлари назоратга олсалар бўлмайдими?\nТан олиш керак, халқ хизматида юрган, санъатимизни жонли ижрода халққа етказаётган хонандаларимиз бор. Нима эмиш, ёшларимиз мумтоз мусиқа ва қўшиқни хоҳламасмиш. Сиз олдин уларга қойилмақом қилиб куйлаб беринг-чи…\nНаҳотки, мумтоз куй-қўшиқлар фақат телевидение ёки радиода ижро этилса? Қани эди, тўйларда хонандаларимиз ушбу қўшиқларни жонли ижро этиб, элимизнинг олқишига сазовор бўлишса. Демоқчиманки, “Сохта санъаткорлар” фаолиятига чек қўйиш вақти аллақачон етиб келган. Гап бир соатлик тўй ёки тадбир ҳақида эмас, келажак авлод маънавияти, болаларимиз, набираларимиз, қолаверса, бебаҳо миллий санъатимиз ҳақида бормоқда.\nОлдинги Бахшилар қанотида шогирдлар\nКейинги Иккита оилавий боғча ишга тушди\nшамол: 7км/с ENE


Бурҳон Усмонов: “Бекорчиликка вақт йўқ” / CHAMPIONAT.asia\nБурҳон Усмонов: “Бекорчиликка вақт йўқ”\n02 сен 18:51\nБурҳон Усмонов 2011 йилдан буён “Бунёдкор” футбол академияси тарбияланувчиси ҳисобланади.\nМураббийларнинг ундан ишончлари катта. Негаки, бу футболчи мураббийлар томонидан айтилган топшириқларни тўла-тўкис ҳис қилиши ва маъсулиятни чуқур сезиши оқибатида ҳар доим ўзидан яхши таасурот қолдириб келмоқда. Бурҳон илк футбол таълимини Бектемир туманида жойлашган 24-болалар ва ўсмирлар футбол мактаби (БЎСМ)да олган.\n-Бурҳон, академияга киришдан олдин ҳам ҳимоячи бўлишни орзу қилганмисиз?\n-24-БЎСМ да шуғулланиб юрган пайтларимда илк мураббийим мени барча позицияларда синаб кўрган. Ҳатто бироз вақт ярим ҳимоячи бўлиб ҳам ўйнадим. Бу ерга келганимдан сўнг эса мураббийим Баҳодир ака ўйинларимни кўргач, мени ҳимоянинг ўнг томонига ўтказди. Шу-шу ўнг қанот ҳимоясида тўп тепаман.\n-Бу позицияда ўйновчи машҳур футболчиларни биласизми?\n-Албатта. “Бунёдкор” сафида ўнг қанот ҳимоясида Акмал Шораҳмедов ўйнаса, Европа клубларида, хусусан, “Барселона”да Дани Алвес, “Реал”да Альваро Арбелоа, “Бавария”да Филипп Лам, “Челси”да Бранислав Иванович сингари машҳур футболчилар айнан шу қанот вакилларидир. Уларнинг ўйинларини доимий равишда кузатиб боришга ва ўзим учун керакли жиҳатларни олишга ҳаракат қиламан.\n-Машғулотдан бўш вақтда нима билан шуғулланасизлар?\n-Бўш вақтимизни мазмунли ўтказишимиз учун академияда барча шарт-шароит яратилган. Хусусан, академия сув ҳавзасида мазза қилиб чўмиламиз. Тил ўрганишимиз учун инглиз тили хоналари ташкил этилган. Шунингдек, футбол ичида ва футбол атрофида кечаётган янгиликлардан доимий хабардор бўлишимиз учун футболга ихтисослашган нашрлар доимо ўқиш залига келтирилиб турилади. Энг муҳими, интернетга уланган энг замонавий компъютерлар академия тарбияланувчилари ихтиёрида. Компъютер хонамизда нафақат интернетдан фойдаланамиз, балки руҳиятимизга салбий таъсир кўрсатмайдиган, мураббийларимиз назоратидан ўтган компьютер ўйинларини ҳам ўйнаймиз. Хуллас, бўш вақтимиз асло бекорга сарфланмайди.\n-Футболда эришмоқчи бўлган мақсадларингиз ҳақида сўзлаб беринг…\n-Академиядаги ҳар бир ўқувчининг олий орзуси – бу терма жамоа либосини бир марта бўлса-да кийиш… Мен ҳам маҳоратимни ошириб, келажакда “Бунёдкор” асосий таркиби ва миллий терма жамоамиз ўйинларида майдонга тушишни орзу қиламан. Бунинг учун албатта ўз устимда кўпроқ ишлашим, мураббийларим бераётган сабоқларни қунт билан ўрганишим лозим.\nИсм-фамилияси: Бурҳон Усмонов\nТуғилган йили: 1998 йил\nЁқтирган футболчиси: Дани Алвес


Таровеҳ хотиралари – Davronbek's blog\nPosted on June 12, 2017 June 24, 2017 AuthorDavronbekLeave a comment\nИлк бор таровеҳ намозига дадам олиб чиққандилар. Ёш бола эдим. Масжид тўла одамлар, орқада ёш болалар, таровеҳ намози, тасбеҳлар, болаларнинг қиқир-қиқири… Дадам нима қилсалар ўшани қайтаряпман. Қарасам ёнимда турган мен тенги бола намоз дуоларини ўқияпти. Таъсирландим, намоз ичида уни секингина туртдим-да, сўрадим: «намоз ўқишни биласизми?». Ҳалиги болакай жавоб ҳам бермади. Намунча кеккаймаса, деб ундан хафа бўлгандим. Ўша бола эса қаҳрамоним эди.\nКейин маҳалла болалари билан чиқадиган бўлдик. Дадам билан чиққаним ҳар тугул яхши экан. Дадам турганларини билиб ўзимни сипо тутардим. Болалар билан эса, болаларча қилиқлар, қитиқлашлар, ҳиринг-ҳиринглар, ҳар ракат сўнггида катталарнинг танбеҳлари…\nАтрофимизда масжидлар кўп эди. Уйимиздан 1000 метр радиусда 10 дан ортиқ масжид бор эди: Жаҳр масжид, Ҳазрати Мулла, Девонбеги, Хўжа Эгиз, Қўрхона, Сафед тўда, Кунжак, Қозиён… Бир куни қўшни маҳалла масжидига намоз вақти келмасдан аввал кириб, микрофонни ёқибмиз-да, азон айтворибмиз. Камига, бир ўртоғим ўзбекчасига «аҳли маҳалла, чиқмайсизларми, келийлар» деб юборди. Буни эшитиб, югуриб чиққан чоллар у ердан ҳам ҳайдаб солишди…\nКейин эсимиз кирди. Оз-моз китоб кўрдик. Аввал маҳалла масжидида, сўнг бир маҳалла наридаги Саид Аҳмад Хўжа Эшон мадрасасида Қуръон ўргандик.\n1996 йил. Марғилон шаҳридаги барча жомеъ масжидларда, баъзи маҳалла масжидларида таровеҳ хатми Қуръони карим билан адо этиларди. Қорилар кам бўлгани учун хатмлар 5-6 кунлик бўлар, хуфтон намози 19.00 да бошланиб, таровеҳ ва витр тунги 12 дан ошганда тугар эди. Кунига 6-7 порадан ўқиларди.\nИлк бор хатмга Хонақоҳ жомеъ масжидига чиққандим. Биринчи қатор халталар билан тўла экан. Кейин билсам, бу халталар ичида сув, қуруқ чой ва туз бўлиб, ўқилган Қуръондан табаррук бўлади деб олиб келиб қўйишган экан.\nХатмни Собиржон қори дада табаррукан очиб, дастлабки икки ракаатни ўқиб берганди. Хатмнинг дастлабки куни 8 пора ўқилди. Қорилар жуда тез ўқишарди, шундай бўлса-да, руку бўлишини, сажда ояти келишини (қорилар сажда оятини секинлаб, паст овозда ўқишарди, намоз ичида қиёмдан саждага кетиб, туриб яна ракат давом эттириларди) кутиб турардик. Хатмнинг сўнгги кунига 2 пора қолдиришган эди.\nҚиш пайти бўлгани билан хонақоҳда намозхонлар кўплиги учун исиб кетар, сўнг озроқ ҳаволаниш учун ташқари чиқар, музлаб қолгач, яна хонақоҳга қайтардим. «Хонақоҳ»нинг кичик ҳужралари ҳам, тарихий устунлари бор асосий хонақоҳ ҳам намозхонлар билан тўла бўларди. Ҳозир эски масжид қолмаган. Ўрнига янгидан бино қилинди.\nҚорилар кам бўлгани сабаб хатмлар бир кунда бошланмасди. Қориларнинг вақти ва навбатига кўра, бир масжиддан сўнг бошқа масжидларда ўқиларди. Ўша йили 4 та масжидда хатмда иштирок этгандим. Хўжа Эгиз масжидида Абдужалил қори хатмга ўтарди. Қори ака сокин, тажвид билан ўқирди. Чечен шогирди эса тезлаб юборарди.\n2001 йили хатмни Тошкентдаги «Кўкча» жомеъ масжидида адо қилдим. Раҳматуллоҳ қори ака гўзал қироат билан хатмга ўтардилар, маъруза ҳам қилардилар. Масжиднинг иккинчи қаватига аёллар чиқишарди. Намоздан сўнг эркаклар тарқалгандан сўнг улар туришарди.\nКейинги йиллари «Хўжа Аҳрор Валий»га чиқдим. Баҳодир қори аканинг қироати гўзал эди. Кўпчиликни йиғлатарди. Бир сафар Пайғамбар алайҳиссаломни эслаб дуо қилганда бутун хонақоҳ ҳўнграб йиғлаганди. Қори ака «Қиёмат» сурасини ўқиётганда масжиднинг иккита катта чироқлари отиб юборганди…\nЎша йиллари «Хўжа Аҳрор Валий»да кетма-кет икки марта хатм бўларди. Бошқача файзи бор эди бу жомеънинг.\n2007 йил Тошкент Ислом маданияти пойтахти бўлиб, Ҳазрати Имом мажмуи қад ростлади. Намозгоҳ майдонида очиқ осмон остида таровеҳ ўқиш ўзгача завқли бўлганди. «Минор» масжидидаги илк таровеҳ ҳам кўпчиликнинг ёдида.\n2014 йили Рамазонни Туркияда ўтказиш насиб этди. Таровеҳ намозини Анқаранинг энг катта масжиди – Кожатепе жомесида адо этдим. Нафсиламри, барибир ўзимизнинг жомеларга етмас экан. Таровеҳда Қуръон тиловатидан ҳузур ила баҳраманд бўламан дегандим. Аммо Анқаранинг энг катта жомесида тезликда ўқилган таровиҳдан ватандагидек завқ ололмадим. Айтишларича, 1000 дан ортиқ масжиди бўлган пойтахт Анқаранинг атиги уч-тўрт жомесидагина таровиҳ намози хатми Қуръон билан адо этиларкан.\nЛекин Истанбулдаги “Фотиҳ” жомеъсида ўқилган хатми Қуръонли таровеҳ гўзал таассурот қолдирди.\n2015 йили Америка Қўшма Штатларининг бир қанча мусулмон жамоалари билан таровеҳ ўқиш насиб этди.\nАллоҳга ҳамдлар бўлсинки, бугун 1500 қориларимиз юртимиздаги 1000 дан ортиқ масжидларда хатмга ўтмоқдалар, Қуръон сомеълари учун ҳар томонлама қулай шароитлар мавжуд. Вояга етмаганларнинг масжидга киритилиши ҳам ижобий ҳал бўлишидан умид қиляпмиз. Зеро, чорасини топган ўсмирлар масжидда бемалол ибодат қилишяпти. Хатмларда Қуръонга чин дилдан сомеъ бўлаётган болалар, ўсмирларни кўряпмиз, кўзимиз яйрамоқда.\nСўнгги йилларда ўзим таровеҳ хатмларида Ҳасанхон (ҳозирда «Ислом ота» масжидида хатмга ўтмоқдалар) ва Ҳусайнхон қори Яҳё Абдулмажид («Хўжа Аламбардор»), Абдулбосит қори («Минор») акаларнинг қироатидан завқ-ла баҳраманд бўляпман. Аллоҳ ҳифзларини бундан-да гўзал айласин!\nШайх ҳазратлари раҳимаҳуллоҳ бекорга айтмаган эканлар: «Ҳарамайндан ташқари дунёнинг ҳеч бир ерида Ўзбекистондаги таровеҳ ва хатмлардаги файзни топиб бўлмайди». Дарҳақиқат, юртимизнинг қаерида таровеҳ ўқимай, барчасидан фақат гўзал таассуротлар қолган. Ушбу ойдаги ифторликлар, қадр кечаларидаги гўзал хотиралар ҳам доимо эслашга арзигулик!\nБарчамизга Рамазонни гўзал тарзда ўтказиш, эслаб юриш насиб этсин!\n← Previous Previous post: Аброр Мухтор Алий: “Рамазон — илм ва китобхонлик ойидир”\nNext → Next post: Ҳусайнхон Яҳё Абдулмажид: “Юртимизда халқаро Қуръони карим илмий марказлари ҳам очилиши керак”


Ҳамкорлик бўйича Москва декларацияси қабул қилинди\nЖаҳон айвонида 01 November 2018 14:23 181\n“Единая Россия” партиясининг таклифига кўра O‘zLiDeP вакили Москвада ўтказилган Осиё сиёсий партиялари анжуманида иштирок этди.\nАввал хабар берганимиздек, шу йилнинг 24-27 октябрь кунлари Осиё-Тинч океани минтақасидаги 53 мамлакатнинг 360 дан зиёд парламент партияларини бирлаштирган Осиё сиёсий партиялари Халқаро конференцияси (ICAAP) Бош Ассамблеясининг 10-йиғилиши Москва шаҳрида бўлиб ўтди.\nУшбу нуфузли тадбирда Ўзбекистон сиёсий партиялари делегацияси аъзолари таркибида “Единая Россия” партияси раҳбариятининг алоҳида таклифига биноан O‘zLiDeP Сиёсий Кенгаши Ижроия қўмитаси раиси ўринбосари Бахтиёр Якубов ҳам қатнашди.\nЙиғилишда Россия Федерацияси Президенти Владимир Путиннинг конференция иштирокчиларига йўллаган табриги ўқиб эшиттирилди. Анжуманда, шунингдек, мамлакат Бош вазири Дмитрий Медведев қатнашди ва нутқ сўзлади.\nМаълумот ўрнида айтиб ўтиш керакки, Осиё сиёсий партияларининг халқаро ассоциацияси 2000 йил 17 августда Филиппин пойтахти Манилада тузилган. Ташкилот штаб-квартираси Жанубий Кореянинг Сеул шаҳрида жойлашган. Унинг мақсади минтақа мамлакатлари сиёсий партиялари ўртасида ҳамкорликни ривожлантириш, Осиё давлатлари ўртасида ўзаро тушуниш ва ишончни мустаҳкамлаш, минтақавий ҳамкорликни ривожлантиришда сиёсий партияларнинг ролини кучайтириш, тинчлик ва умумий фаровонлик учун шарт-шароит яратишдан иборатдир.\nТашкилотнинг навбатдаги 10-юбилей конференцияси доирасида халқаро миқёсда содир бўлаётган воқеа-ҳодисалар, партиялараро ўзаро манфаатли ҳамкорлик ва яхши қўшничилик муносабатларини янада ривожлантириш, шунингдек, дунё миқёсида кескинликни юмшатиш, экстремизмга қарши курашда сиёсий партияларнинг роли, давлатлар ўртасида сиёсий, иқтисодий, ижтимоий алоқаларни йўлга қўйиш ҳамда ривожлантиришда халқаро партиялараро ҳамкорликнинг аҳамияти каби масалалар атрофлича муҳокама қилинди.\nКонференцияда аёллар, оммавий ахборот воситалари ва ёшлар форумлари бўлиб ўтди. Тор доирадаги давра суҳбати ҳам ташкил этилди. Аҳамиятга молик жиҳати, унга Марказий Осиё давлатлари сиёсий партиялари орасида фақатгина O‘zLiDeP вакили таклиф этилди. Давра суҳбатида суверен давлатларнинг ички ишларига аралашувнинг олдини олишда сиёсий партияларнинг ролини кучайтириш масаласи юзасидан ўзаро фикр алмашилди.\nТаъкидландики, бугунги кунда терроризм, ақидапарастлик каби ёт ғоялар бутун бир халқларни, мамлакатларни ташвишга солиб келмоқда. Бундай ёт ғоялар замирида кўп йиллар давомида шаклланган миллий давлатчилик анъаналарига путур етказиш мақсади ётибди. Умуммиллий ғоялар кушандаси бўлган иллатларга қарши курашиш эса ҳамкорликда зарур чора-тадбирлар кўришни талаб этади. Йиғилишда ўзаро ҳамкорликни ривожлантириш давр тақозоси эканлигига алоҳида эътибор қаратилди. Умуман олганда, тор доирада ўтказилган давра суҳбатида терроризм, экстремизм, айниқса, ёшлар орасида радикаллашувга қарши курашиш бўйича саъй-ҳаракатларни мувофиқлаштириш юзасидан ўзаро фикр алмашилди. Бу борада зарур таклиф ва тавсиялар ишлаб чиқилди.\nАнжуманнинг яна бир эътиборга лойиқ жиҳати шу бўлдики, ICAPP доирасида Осиё, Африка ва Лотин Америкаси сиёсий партияларининг фаолиятини мувофиқлаштириш мақсадида қўшма котибият ташкил қилинди. Мақсад Лотин Америкаси ва Кариб денгизи сиёсий партияларининг доимий конференцияси (COPPAL), Африка сиёсий партияларининг иттифоқи (CAPP) ҳамда Осиё сиёсий партиялари доимий конференцияси (ICAAP) ўртасида уч томонлама ҳамкорликни кучайтиришдан иборат. Бошқача айтганда, бу келишув натижасида ушбу минтақалардаги йирик сиёсий партиялар кучлари бирлашади.\nАссамблея турли қитъалар, давлатлардан ташриф буюрган сиёсий партиялар вакиллари ўртасида ўзаро фикр алмашувлар учун имконият яратганлиги билан ҳам аҳамиятлидир.\nБу жараёнда дунё мамлакатларида, жумладан, сиёсий элиталарда Ўзбекистонда кейинги йилларда юз бераётган ўзгаришларга жуда катта қизиқиш билан қаралаётганлиги ва бу тарихий жараёнлар кузатиб борилаётганлиги яққол намоён бўлди. Хусусан, кейинги икки йил давомида Ўзбекистоннинг ички ва ташқи сиёсат соҳасида олиб бораётган ислоҳотларига халқаро экспертлар, сиёсий партиялар вакиллари томонидан илиқ фикрлар билдирилди. Айниқса, ўтган давр мобайнида чуқур ўйланган, ўзаро манфаатли ва амалий руҳдаги ташқи сиёсат юритиш, хорижий давлатлар, биринчи навбатда, қўшни мамлакатлар билан дўстона ва ўзаро манфаатли муносабатларни ривожлантиришга алоҳида эътибор қаратилаётгани конференция иштирокчилари мулоҳазаларида яққол акс этди.\nОсиё сиёсий партиялари халқаро конференцияси доимий аъзоси, Россия Федерал кенгаши қўмитаси раисининг ўринбосари Андрей Климовнинг таъкидлашича, яқинда Россия Федерацияси Президенти Владимир Путиннинг Ўзбекистонга уюштирган давлат ташрифи бунга яққол мисол бўла олади. Мазкур ташриф икки мамлакат ўртасида стратегик шериклик ва иттифоқчилик руҳидаги кенг кўламли ҳамкорликни янада ривожлантириш борасида янги босқични бошлаб берди. Ўзаро келишувлар натижасида нафақат ижтимоий-иқтисодий, маданий соҳалар, балки сиёсий партиялар ўртасидаги ҳамкорлик ҳам янги босқичга кўтарилишга шубҳа йўқ. Бевосита бугунги конференция “Единая Россия” ва O‘zLiDeP ўртасидаги алоқаларни ўрнатишда ҳамкорликнинг янги қирраларини очишда яхши имконият бўлди, деб айтиш мумкин.\nИкки кун давом этган Осиё сиёсий партиялари Халқаро конференцияси (ICAAP) Бош Ассамблеясининг 10-йиғилиши якунида Москва декларацияси қабул қилинди. Унда сиёсий партиялар ўртасидаги ҳамкорликнинг янги қирраларини очишга қаратилган қатор масалалар ўрин олган.


Сурия ҳарбий кучлари зарбалари натижасида 45 нафар ИШИД жангариси йўқ қилинди\n18:36 / 23.10.2015\n“Қуролли кучларимиз ҳарбий амалиётлар ўтказилаётган турли ҳудудларда ҲҲК ёрдамида марраларга муваффақиятли зарбалар берган ҳолда ўз ҳаракатини давом эттирмоқда. Хама провинциясидаги Умм Хадиж шаҳарчасида ИШИД колоннасига зарбалар берилди. 23та турли автомобиль ва 45 жангари йўқ қилинди”, - деди у.\nБундан аввалроқ эса Россия Мудофаа вазирлиги вакили Игорь Конашенков Россия авиацияси Салма шаҳрида жангарилар базасини йўқ қилгани тўғрисида хабар берган эди. Генерал-майорнинг разведка маълумотларига асосланиб хабар беришича, мазкур базада чет эллик инструкторлар қўпорувчилик урушини олиб борадиган ИШИД террористларини тайёрлаган.


Туркманистон фуқаролардан яна оқ рангдаги машиналардан фойдаланишни талаб қилмоқда\nТуркманистонда автомобилларнинг ташқи кўринишига янги талаблар киритилди. Янги қоидалар орасида — транспорт воситаларининг барча қисмлари, шу жумладан завод қисмлари ҳам оқ бўлиши керак.\nМухбирларнинг сўзларига кўра, автоуловларга қўйиладиган янги талаблар апрель ойида маълум бўлди, давлат транспорт воситалари балансида транспорт воситаларини оммавий техник кўрикдан ўтказиш мавсуми бошланди.\nЭнди давлат муассасаларининг барча транспорт воситалари, жумладан автобуслар, микроавтобуслар, автоуловлар, почта транспорти воситалари тўлиқ оқ рангда бўлиши керак. Газета ёзишича, илгари бу талаб фақат шахсий транспорт воситаларига тегишли эди.\nМухбирларнинг хабар беришича, машинада тўқ рангли қисмлар мавжуд бўлганда, техник кўрикдан ўтганлик ҳақидаги гувоҳнома рад этилади.\nТуркмен.неwс хабарига кўра, автомобиль қисмларини оқ рангга бўяшга қўйиладиган талаблар рўйхати ортади.\nЖурналистлар йўл патруль хизматидаги манбаларига асосланиб, яқин келажакда лой қопқоқлари (брызговик) ҳам рўйхатга киритилишини ёзмоқдалар. Қора рангли лой қопқоғи бўлган автоуловларнинг ишлаши тақиқланади ва кейинги текширувга қўйилмайди. Ушбу талабни бажармаганлиги учун ҳайдовчига жарима солиниши билан таҳдид қилинади ва унинг машинаси автотураргоҳга юборилади.\n2017 йилдан буён Туркманистонда транспорт воситаларидан фойдаланиш бўйича бир қатор чекловлар амал қилмоқда — қора ранг ва қуюқ сояли, «эскирган» машиналар, шу жумладан “Лада” маркаси, шунингдек, айвон билан ёпилган машиналарга тақиқ қўйилди. Фақат оқ ва оч рангдаги машиналар ҳаракатланишга рухсат олди. 2019 йил май ойида Ашхобод милицияси рангли ва тўқ рангли автоуловларнинг эгаларини тўхтатиш ва жаримага тортишни тўхтатди.\nБироқ, 2020 йил тўқ рангли автоуловларни тўхтатиш қайта бошланди. Ҳатто ғилдираклари қора рангли енгил автомашиналарни ҳам тўхтатилди. Автотранспорт воситалари жарима майдонига жўнатилди, эгалари жарима тўлашга ва машинани оқ рангга бўяшга мажбур бўлдилар.


Навоий вилоятида 343 нафар маҳалла раиси сайланди\n17:24 / 16.06.2016\nНавоий вилоятидаги 283 маҳалла, 1 шаҳарча, 42 қишлоқ, 17 овул фуқаролар йиғинида бўлиб ўтган сайловларда 343 фуқаролар йиғини раиси ва уларнинг 3 минг 480 маслаҳатчиси сайланди. Бу ҳақда “ЎзА” хабар бермоқда.\n– Сайловларнинг муқобиллик асосида ўтгани фуқароларнинг ўзаро ҳамжиҳатлигини мустаҳкамлаш, ҳудудларни ижтимоий-иқтисодий ривожлантиришда муҳим омил бўлади, – дейди “Маҳалла” хайрия жамоат фонди Навоий вилояти бўлими раиси Нормурод Исоқов. – Сайловда 232 раис биринчи марта сайланди. Овоз бериш жараёнида номзодларнинг маълумоти, ташаббускор ва ташкилотчилиги, кўп йиллик ҳаётий тажрибаси ва эл-юрт орасидаги обрў-эътибори эътиборга олинди. Сайловда ёш ва янгича фикрлайдиган номзодларга кўпроқ ишонч билдирилди. Сайланган раисларнинг 33 нафарини 40 ёшгача, 142 нафарини 40-50 ёшдагилар ташкил этади.\nҲудудларда соғлом маънавий муҳитни қарор топтириш, ўзини ўзи бошқариш органларининг нуфузини янада юксалтиришда маҳалла маслаҳатчиларининг ўрни катта. Шу боис жорий сайловларда кўрсатилган номзодлар орасидан билимли, кўпни кўрган ва тажрибали номзодларга кўпроқ овоз берилди.


Ҳиндистонда 13та давлат нефть компанияси бирлаштирилиши мумкин\n13:50 / 25.07.2016\nҲиндистон ҳукумати 13та миллий нефть компанияларини ягона давлат корпорациясига бирлаштириш бўйича маслаҳатлашувларни бошлашни режалаштираяпти, деб ёзмоқда The Economic Times ўз манбаларига таянган ҳолда.\nУларнинг маълумотларига кўра, ҳозирги вақтда Ҳиндистон нефть вазирлиги 13та нефть компаниясининг қўшилишига оид баҳолаш ишларини олиб бормоқда. Булар орасида, мамлакатдаги йирик нефть қазиб олувчи компания Oil and Natural Gas Corporation (ONGC) ҳам бор. Таъкидлаш керакки, мазкур ғоя 2005 йилдан бери муҳокама этиб келинади. Бироқ, давлат комиссияси уни мақсадга номувофиқ деб келар эди.\nҚайд этилишича, янги компаниянинг бозор қиймати Россиянинг «Роснефть» компаниясидан қиммат бўлиши айтилмоқда. Чунки, Ҳиндистоннинг олтита етакчи нефть компаниясининг умумий нархи 77 млрд доллардан ошиб кетади. «Роснефть»нинг нархи эса — 55 млрд долларни ташкил этади.


Туркия Вашингтон террорчиларни қўллаб-қувватлашни бас қилиши кераклигини айтди\n23:30 / 20.01.2017\nТуркия бош вазири Бинали Йилдирим АҚШ президенти лавозимида Дональд Трампга муваффақият тилаб қолди.\n"Биз Трампга муваффақиятлар тилаймиз. АҚШ ва Туркия ҳамкорлиги чуқур тарихий илдизларга эга", деб айтди Йилдирим.\nЙилдиримнинг айтишича, Туркия ва АҚШнинг ҳамкорлигига НАТО доирасида асос солинган.\n"Афсуски, ўз пайтида икки томонлама муносабатларнинг совуқлашишига олиб келган хатоларга йўл қўйилган. Трамп маъмурияти барча муаммоларни бартараф этади, деб умид қиламиз", деб айтди Туркия бош вазири.\n"Умид қиламизки, Вашингтон Сурия ва Ироқда ИШИД билан кураш кўринишида террорчилик гуруҳларига кўмак беришни бас қилади. АҚШ шунингдек Фатҳулла Гуленнинг экстрадицияси бўйича ўз қарашини қайта кўриб чиқиши керак", деб айтди Йилдирим.\nЙилдиримнинг таъкидлашича, Анқара АҚШнинг янги маъмурияти турк жамиятининг америкаликларга салбий муносабатини ўзгартириш учун барча имкони бор ишни қилишига умид қилади.\nАҚШ Туркия ИШИД


Хотира — Боғот садоси\nCategory Archives: Хотира\nAdministrator/ Май 24, 2019/ Хотира/ 0 comments\nУмрлар бўладики, тиригида ўликдир, умрлар бўладики ўлигида тирикдир, деб ёзган эди шоир. Ўз ҳаёти давомида эзгу амалларни одат қилиб, одамлар дилида яхшилик ва самимийликни уйғотган инсонлар фонийдан боқийга рихлат қилганларида ҳам юртдошлари қалбида иккинчи умрларини яшайверишади.\nAdministrator/ Май 17, 2019/ Хотира/ 0 comments\nЎтганларни хотирлаш тириклар учун ҳаёт қадрини англашга хизмат қилиши шубҳасиз. Бу албатта бизга аждодлардан мерос қадрият. Кўпдан буён онамнинг порлоқ хотираси хаёлимни тинимсиз банд этаётгани эса балки Аллоҳ иноятидир.\nХотира ва Қадрлаш куни муносабати билан Қипчоқ маданият уйида меҳнат фахрийлари ва ибратли оила вакиллари иштирокида учрашув кечаси ўтказилди.\nИккинчи жаҳон урушининг тугаганига мана 74 йил тўляпти. 9 май — Хотира ва Қадрлаш кунида, аввало, тинчлик учун курашган, жангоҳларда мардликни намоён этган юртдошларимиз номини эслаймиз. Кўплаб ўзбек ўғлонлари жанг майдонларида қаҳрамонларча ҳалок бўлдилар, кўпчилиги эса урушдан омон-эсон қайтиб, эл-юртга астойдил хизмат қилишди. Афсуски, уруш азобларини елкалаб, тинч давр-у давронга етиб келган фахрийлар сафи ҳам йилдан-йилга камайиб бораётир. Бироқ, улар


Ўзбекистонда тақиққа қарамай, балоғатга етмаган болалар пахта теримига олиб чиқилди « Ўзбекистон Халқ Ҳаракати\nЎзбекистонда тақиққа қарамай, балоғатга етмаган болалар пахта теримига олиб чиқилди\n30 September 2014 - 9:24\nЎтган ҳафтада Самарқанд коллежларининг 16-17 ёшли иккинчи курс ўқувчиларини ҳам пахтага олиб чиқишди. Балоғат ёшига етмаган ўқувчиларини пахтага олиб чиқиш тўғрисидаги расмийларнинг қатъий тақиқига қарамай, шу ишлар бўлиб ўтди.\nСамарқанддаги камида икки коллеж ўсмирларни пахта далаларига олиб чиққани маълум. Бу Сўғдиёна даҳасида жойлашган медицина коллежи ҳамда “Геофизика” массивида жойлашган медицина лицейи. Ота-оналарга кўра, таълим муассасалари раҳбарлари ўқувиларнинг ота-оналарига болаларингизни ўқишдан ҳайдаймиз, дея пўписа қилиб пахтага олиб чиққанлар.\nБундан ташқари, ўтган шанба куни шаҳарнинг барча ташкилотларига ва муассасаларига барча ходимларини пахтага олиб чиқиш буюрилган. Шаҳарликларни бир кунга олиб чиқишмоқда; бригадаларни тузишга ва йўлга кетадиган вақт ҳисобга олинса, одамлар беш-олти соатдан пахта теряптилар, холос. Шу вақт давомида улар ҳатто минимал норма – 30 килограмм пахтани териб улгурмаяптилар.\nБошқа таълим муассасасининг ўқитувчиси пахтадан қайтиб келиб, “Фарғона” мухбирига маҳаллий аҳоли шаҳарлик ҳашарчиларнинг эҳтиёжини қондириш учун ўзига хос бизнес ташкил қилганларини гапириб берди. Улар пахтани териб, шаҳарликларга ҳар бир килограммини 300 сўмдан сотишяпти, туман табелчисидан эса ҳар килограмм пахтани 500 сўмдан сотиб олиш мумкин.


Ўзбекистонда маҳаллий авиақатновлар ва тезюрар поездлар ҳаракати тикланади - zarnews.uz\nЎзбекистонда маҳаллий авиақатновлар ва тезюрар поездлар ҳаракати тикланади. Бу ҳақда 13 май куни Президент Шавкат Мирзиёев раислигида ўтказилган селектор йиғилишида маълум қилинди.\nХусусан, Тошкент шаҳридан Нукус, Урганч, Термиз шаҳарларига авиақатновларни тиклаш, Самарқанд, Навоий, Бухоро, Қарши шаҳарларига “Афросиёб” тезюрар поезди ҳамда Фарғона водийсига поезд қатновини қайта йўлга қўйиш режалаштирилмоқда.\nЙиғилишда мамлакатдаги эпидемиологик вазият ҳамда ҳудудлар раҳбарларининг таклифларидан келиб чиқиб, карантин талабларини янада юмшатиш масалалари муҳокама қилинди.\nХусусан, "яшил" ва "сариқ" ҳудудларда санитария-гигиена талабларига қатъий амал қилган ҳолда хизмат кўрсатиш турларига босқичма-босқич рухсат бериш мумкинлиги белгиланди.\nТеглар: "Афросиёб" поезди авиақатнов тезюрар поездлар


«Ziyouz викторинаси»да берилган савол-жавоблар (201-300) | www.ziyouz.uz\nБош саҳифа АжойиботларZiyouz викторинаси«Ziyouz викторинаси»да берилган савол-жавоблар (201-300)\nЧоп этилган 27.12.2014 04.01.2017 МуаллифZiyouz.uz\n201. Телефон кашфиётчиси Александр Белл онаси ва хотинига бирон марта ҳам қўнғироқ қилмаган. Нима учун?\nЖавоб: Улар кар бўлишган.\n202. Дунёдаги тилларнинг аксариятида у “М” ҳарфи билан бошланади. Бу қайси сўз бўлиши мумкин?\n203. 1. Нью Йорк, АҚШ 468\n2. Париж, Франция 368\n3. Лондон, Буюк Британия 270\n4. Токио, Япония 217\n5. Москва, Россия 171\nБу қандай қатор?\nЖавоб: Метрополитенлар бекатлари сони.\n204. Ўзбекистон Фанлар академиясининг биринчи президенти ким?\nЖавоб: Т.Н. Қори-Ниёзий.\n205. Дунёда энг кўп гаплашиладиган 5 та тилни тартиб (унда гаплашувчилар сони бўйича) билан ёзинг.\nЖавоб: 1. Хитой тили — 1,212,560,000; 2. Араб тили — 422,039,637; 3. Ҳинд тили — 366,000,000; 4. Инглиз тили — 341,000,000; 5. Испан тили — 322,200,000.\n206. Дунёда майдони бўйича Саҳрои кабирдан кейин иккинчи ўринда турувчи чўл қайси?\n207. Дунёда катталиги жиҳатдан Каспий денгизидан кейин иккинчи ўринда турувчи кўл қайси?\nЖавоб: Юқори кўл.\n208. Сатурн сайёрасининг энг катта йўлдоши қайси? Унинг диаметри қанча?\nЖавоб: Титан. 5150 км.\n209. АҚШдаги энг катта кутубхона қайси?\nЖавоб: Конгресс кутубхонаси.\n210. Алишер Навоийнинг сўнгги асари қайси?\n211. Маҳмудҳўжа Беҳбудий қайси шаҳарда туғилган?\n212. Мавлоно Лутфий Навоийнинг қайси ғазали учун бутун умрлик ижодини алмашмоқчи бўлган?\nЖавоб: «Оразин ёпқоч кўзимдин…».\n213. «Ўткан кунлар»да Уста Олимнинг қайниси, Саодатнинг укаси исми нима эди?\n214. Бобур неча ёшида тахтга ўтирган?\nЖавоб: 12 ёшида.\n215. Янги ихтиролар одатда патентлаштирилади. Бизнинг кундалик ҳаётимизда асосий алоқа воситасига айланган телефон патенти учун 1876-йилда 2 америкалик ихтирочи бир-бирига нисбатан 2 соатлик оралиқда ариза топширишади. Патент кимга берилган?\nЖавоб: 1876 йилнинг 7 март куни америкалик Александер Грахам Белл телефон кашфиётини патент офисига жўнатади. 10 март куни эса синаб кўради. Беллдан икки соат кейин Элиша Грей ҳам текефонга патент учун ариза топширади. Телефон 174465 рақамли патент билан рўйхатдан ўтказилган.\n216. Дунёдаги энг қиммат 3 та расмни (картина) тартиб бўйича сананг!\nЖавоб: 1. Пикассо «Трубкали бола» — 102.2 млн $. 2. Винсент ван Гог «Доктор Гаше портрети» — 82.5 млн $. 3. Ренуар «Мулен де ла Галлет» — 78.1 млн $.\n217. Америкалик ёзувчи Марк Твеннинг асл исми нима?\nЖавоб: Самуел Клеменс.\n218. «Тайм» журнали томонидан «йил одами»ни қўлга киритган биринчи америкалик қора танли ким?\nЖавоб: Мартин Лютер Кинг (1929-1968).\n219. «Little Magician» ва «Red Fox of Kinderhook» номи билан машҳур бўлган АҚШ президенти ким?\nЖавоб: Мартин Ван Бурен, 1837-1841 йилларда АҚШ президенти бўлган.\n220. Покистон давлатининг ташилотчиси ва биринчи лидери ким?\nЖавоб: Муҳаммад Али Жиннаҳ (1876-1948).\n221. Биринчи қишки олимпиада ўйинлари қачон ва қаерда ўтказилган?\nЖавоб: 1924 йилда Франциянинг Чамоних шарида ўтказилган.\n222. Машҳур ирланд миллатпарвари ва шоираси Сперанза қайси машҳур шоирнинг онаси эди?\nЖавоб: Оскар Уайлд (1854-1900).\n223. Франциянинг энг биринчи президенти ва айни пайтда 3-императори бўлган шахс ким?\nЖавоб: Наполеон III.\n224. Чингиз Айтматовнинг қайси асари қаҳрамони Она Ер билан суҳбатлашади?\nЖавоб: «Сомон йўли».\n225. “Жамила” қиссасида Жамиланинг севган ёри? (Ч. Айтматов)\n226. “Али бобо ва 40 қароқчи” эртагини таржима қилган адиб?\nЖавоб: Абдулла Қаҳҳор.\n227. Ўзбек адабиётидаги биринчи “роман” деб аталган, аммо роман нуқтаи назарига тўғри келмайдиган асар қайси эди?\nЖавоб: «Заҳарли ҳаёт», Ҳамза Ҳакимзода Ниёзий.\n228. Адиб Аҳмад Югнакийнинг “Ҳибатул-ҳақойиқ” (“Ҳақиқат совғалари”) асари кимга бағишланади?\nЖавоб: Фарғона ҳокими Дод Сипоҳсолорбекка.\n229. Гитлер билан Наполеон Бонапарт ўртасида қандай боғлиқлик бор?\nЖавоб: Уларнинг дунёга келиши вақти ораси 100 йил ва иккаласи ҳам дунёни босиб олишни ҳавас қилган.\n230. Дунё жойлашишига қараб олдин икки хил назаряга бўлинган. Улар қайсилар?\nЖавоб: 1. Ер — олам маркази. 2. Қуёш — олам маркази.\n231. «Ил милионе» номи билан машҳур сайёҳ ким?\nЖавоб: Марко Поло. 1254-1324.\n232. Нобел мукофотини олган биринчи аёл ким?\nЖавоб: Мария Кюри. 1867-1934.\n233. Қайси буюк мумтоз бастакор умуман уйланмаган?\nЖавоб: Людвиг ван Бетховен.\n234. Адабиёт йўналишида Нобел мукофоти соҳиби бўлган рус ёзувчиларини сананг.\nЖавоб: Иван Алексеевич Бунин (1933), Борис Пастернак (1958), Михаил Шолохов (1965), Александр Солженицин (1970).\n235. Ҳинд миллатпарвари Моҳандас Ганди Жанубий Африкадан Ҳиндистонга қайтганида уни «Маҳатма» деб атай бошлашган. «Маҳатма» сўзининг маъноси нима?\nЖавоб: Санскрит тилидан «Буюк қалб» деган маънони англатади.\n236. 5-ой — Май атамаси қаердан келиб чиққан?\nЖавоб: Мая — Қадимги римликларнинг баҳор маъбуди номидан.\n237. Илк турк достоннависи бўлган адиб ким?\nЖавоб: Юсуф Хос Ҳожиб.\n238. Бизга маълумки, Носируддин Рабғузий “Қисасул-Рабғузий” деган асар ёзган. Яна қайси адиб “Қисасул-анбиё” деган асар ёзган?\nЖавоб: Абу Исҳоқ Нишопурий.\n239. «Суҳайл ва Гулдурсун» достони муаллифи ким?\nЖавоб: Сайфи Саройи.\n240. Алишер Навоий томонидан «Маликул-калом» дея таърифланган шоир ким?\nЖавоб: Мавлоно Лутфий.\n241. Олтин Ўрда ҳукмдорларидан Муҳаммад Хўжабекка бағишланган асар қайси ва унинг муаллифи ким?\nЖавоб: «Муҳаббатнома», Хоразмий.\n242. АҚШнинг 9 та «миллионер» шаҳарларини тартиб билан сананг.\nЖавоб: 1. Нью-Йорк. 2. Лос-Анжелес. 3. Чикаго. 4. Хьюстон. 5. Филаделфия. 6. Фоникс. 7. Сан-Диего. 8. Даллас. 9. Сан-Антонио.\n243. Қайси собиқ Франция президенти шарафига зебра тури номи берилган? (19-аср)\nЖавоб: Жулес Греви (1879-1887 йилларда президент бўлган.)\n244. Юрий Гагариннинг космосга биринчи сафари қанча минут давом этган?\nЖавоб: 108 минут.\n245. Алишер Навоий лирик меросининг умумий ҳажми қанча мисрани ташкил этади?\nЖавоб: 50000 мисрадан ортиқ.\n246. Навоийни «Ғазал мулкининг султони» деб ким таърифлаган?\nЖавоб: Мақсуд Шайхзода.\n247. «Бобур — йўлбарс» романини ким ёзган?\nЖавоб: Ҳаролд Лемб. Нью-Йорк, 1961 йилда чоп этилган.\n248. Биринчи буғ темир йўли қайси шаҳарлар ўртасида қурилган?\nЖавоб: 1825 йилда Англиянинг Стоктон ва Дарлингтон шаҳарлари ўртасида (39 км масофа) қурилган. Паравознинг тезлиги соатига 15-17 км ни ташкил этган.\n249. Англия ва Нидерландияда денгиз илмини ўрганиб, кемасозлик устахоналарида ишлаган рус шоҳи ким?\nЖавоб: Буюк Пётр I.\n250. Олимпиадада бокс бўйича илк олтин медални олган ўзбекистонлик спортчи?\nЖавоб: Муҳаммадқодир Абдуллаев\n251. ХХ асрда «Хамса» ёзган ўзбек адиби ким?\nЖавоб: Барот Бойқобилов.\n252. Алишер Навоийнинг устози Жомийга бағишлаб ёзган асари қайси?\nЖавоб: “Хамсатул-мутаҳаййирин” (“Беш ҳайрат”, 1494).\n253. «Бобурнома»ни рус тилига ким таржима қилган?\nЖавоб: Михаил Салье.\n254. “Ҳазрати имомуз-замон халифатур-раҳмон” (замона имоми ва халифаси) унвонига эришган таниқли ўзбек шоири, давлат арбоби ким?\n255. Биламизки, Муҳаммад Солиҳ «Шайбонийнома» достони муаллифи ҳисобланади. Яна қайси адиблар «Шайбонийнома» асарини ёзишган?\nЖавоб: Биноий ва Муҳаммад Ҳайдар.\n256. Маълумки, Пауло Коэльонинг «Алхимик» асари ўзбек адабиётида 3 марта таржима қилинди. Ушбу таржималар қайси адиблар томонидан амалга оширилган?\nЖавоб: Озод Шарафиддинов, Азиз Саид, Аҳмад Отабой. Аҳмад Отабой ва Азиз Саид таржималари китоб ҳолида босилиб чиққан. Озод Шарафиддинов таржимаси эса «Жаҳон адабиёти» журналида босилган.\n257. Имом Бухорий ва Имом Муслимлардан ривоят қилинган «исро ва меърож» ҳақидаги ҳадисларда пайғамбаримиз Муҳаммад с.а.в.нинг Масжидул ақсодан осмонга кўтарилганликлари ҳақида ривоят қилинади. Ушбу ҳадисга кўра, Расулуллоҳ с.а.в. еттита осмондан ўтадилар ва ҳар бир осмонда қайси пайғамбарлар билан учрашадилар?\nЖавоб: 1. Биринчи осмон — Одам алайҳиссалом\n2. Иккинчи осмон — Исо ва Яҳё алайҳиссаломлар\n3. Учинчи осмон — Юсуф алайҳиссалом\n4. Тўртинчи осмон — Идрис алайҳиссалом\n5. Бешинчи осмон — Ҳорун алайҳиссалом\n6. Олтинчи осмон — Мусо алайҳиссалом\n7. Еттинчи осмон — Иброҳим алайҳиссалом.\n257. Маҳаллий аҳоли “Абул Ҳавл — даҳшат отаси” деб атайдиган Мисрдаги машҳур обида қайси?\nЖавоб: Бош қисми одам бошига ўхшатиб ишланган шер шаклини эслатувчи Сфинкс ҳайкали.\n258. Иккинчи жаҳон уруши қайси йили, қайси кун, қайси воқеа билан бошланди?\nЖавоб: Иккинчи жаҳон уруши 1939 йил 1 сентябрда немис қўшинларининг Польшага бостириб кириши билан бошланган.\n259. Фашист ваҳшийлари томонидан 4 миллиондан ортиқ кишининг ёстиғи қуритган конслагер қайси эди?\nЖавоб: Освенсим (Польша).\n260. Иккинчи жаҳон урушида:\nа) қанча давлат қатнашган?\nб) қуролли кучларга қанча одам сафарбар қилинган?\nc) қанча одам ўлдирилган, ярадор бўлиб ўлган?\nд) қанча одам ярадор ва майиб бўлган?\nе) қанча моддий талофат етказилган?\nЖавоб: а) 60 дан ортиқ;\nб) 110 миллиондан ортиқ киши;\nc) 50 миллиондан ортиқ киши;\nд) 90 миллиондан ортиқ киши;\nе) 4000 миллиард $;\n261. Жаҳонотин Увайсий Марғилоннинг қайси маҳалласида туғилган?\n262. Амир Умархон ёзган достон қайси?\n263. Моҳларойим Нодира ким томонидан қатл этилади?\nЖавоб: Бухоро амири — Насруллохон.\n264. Ўзбек адабиётида «ХIХ аср Навоийси» деб кимни аташади?\n265. “Зайнул-араб”, “Юсуф ва Зулайҳо”, “Лайли ва Мажнун”, “Ўғузнома”, “Саййид Насимий”, “Саъд Ваққос” достонлари муаллифи ким?\nЖавоб: Нурмуҳаммад Андалиб.\n266. Маълумки табиатдаги моддалар етти ҳолатда бўлади. Улар қайсилар?\nЖавоб: 1. Қаттиқ ҳолати\n2. Суюқ ҳолати\n3. Газсимон ҳолати\n4. Плазма ҳолати\n5. Нейтрон ҳолати\n6. Эпиплазма ҳолати\n7. Физик вакуум ҳолати.\n267. Қадимги ва ўрта аср таълим тизимида онгни ва мантиқни юксалтирувчи етти фан мавжуд эди. Ушбу фанларни қадимги юнон мутафаккирлари комиллика элтувчи йўл дея таърифлаганлар. Бу фанлар қайсилар?\nЖавоб: 1. Грамматика\n268. Биринчи темир йўл қаерда пайдо бўлган?\nЖавоб: Биринчи темир йўл Англияда пайдо бўлган.\n269. Энг биринчи Атом бомбаси қачон ва қаерда портлатилган?\nЖавоб: Қўзиқорин ҳолатидаги булутни эслатувчи биринчи атом бомбаси синови 1945 йил, 16 июл куни Аламагордо (Нью-Мексико) яқинида ўтказилган эди. Синов сифатида портлатилган илк атом бомбаси тарихда Тринити-Тест номи билан машҳур бўлиб, унунг портлаш кучи 20 Килотоннани ташкил этган… (Ҳирошимани яксон этган «Литтл Бой» 13 Килотонна, Нагасакини кул қилган «Фат ман» эса 20 Килотонна портлаш кучига эга бўлган…)\n270. Дунёнинг энг баланд нуқтада жойлашган расмий чегара пости қаерда ва у денгиз сатҳидан қанча баландликда жойлашган?\nЖавоб: Бу чегара пости Покистон ва Хитой ўртасидаги Хунжераб довонида жойлашган бўлиб, денгиз сатҳидан 4740 метр баландликда жойлашган.\n271. АҚШ давлат байроғида 13 та ҳошия бор (7 та қизил ва 6 та оқ рангли). Бу ҳошиялар нимани англатади?\nЖавоб: АҚШ байроғидаги 13 ҳошия Қўшма Штатларда дастлаб ташкил топган колониялар рамзи ҳисобланади. 50 юлдуз эса ҳозирдаги штатлар рамзидир.\n272. Дунёда иккита давлатнинг байроғида олд ва тескари тарафларида фарқ бор. Бу қайси давлатларнинг байроқлари ва улардаги фарқ нимадан иборат?\nЖавоб: а) Парагвай давлатининг байроғи. Байроқнинг ўнг ва тескари тарафидаги фарқ: байроқнинг ўнг тарафида давлат герби, тескари тарафида эса Парагвай Молия Вазирлигининг эмблемаси тасвирланган.\nб) Ғарбий Саҳро давлатининг байроғи. Байроқнинг ўнг тарафида Ярим ой ва юлдуз тасвирланган, тескари тарафида эса йўқ. Байроқдаги учбурчак ҳам одатдагига қараганда байроқнинг ўнг бурчагига жойлаштирилган…\n273. «Буюк Темур тарихи», «Темур қароргоҳи», «Самарқандга сафарот кундалиги» асарларининг муаллифи ким?\n274. «Афлотуни замон» деб ном қозонган машҳур математик ва астроном ким?\nЖавоб: Қозизода Румий.\n275. Ким Алишер Навоийнинг ҳассага таянган, қомати бир мунча букчайган ҳолатидаги расмини чизган?\nЖавоб: Маҳмуд Музаҳҳиб.\n276. Соҳибқирон Амир Темур кимни ҳаётлик чоғида ўзига валиаҳд қилиб тайинлаган?\nЖавоб: Жаҳонгир мирзонинг ўғли Пирмуҳаммадни.\n277. Ғарбда «католик динининг ҳимоячиси» деб ном қозонган темурийзода ким?\n278. ХVII асрнинг иккинчи ярми буюк француз драматурги, комедия театрининг асосчиси ким?\nЖавоб: Жан Батист Мольер.\n279. II жаҳон урушида Германия коммунистлари етакчиси ким эди?\nЖавоб: Эрнст Телман.\n280. Фашист қўшинларидан озод этилган Польшанинг биринчи шаҳри қайси?\n281. Маълумки нацистлар Адолф Гитлерни «Фюрер» деб атар эдилар. Шу сўзнинг маъноси нима?\nЖавоб: Мутлоқ ҳоким.\n282. Солиҳ ва Раҳима қайси асарнинг бош қаҳрамонлари?\nЖавоб: Абдулла Қодирийнинг «Бахтсиз куёв» драмаси.\n283. «Агар бизнинг ҳаётимиз ҳуррият ва халқ бахт-саодати учун қурбонлик сифатида керак бўлса, биз ўлимни ҳам хурсандчилик билан кутиб оламиз!» деб ўз васиятини қолдирган буюк ўзбек миллатпарвари ким эди?\nЖавоб: Маҳмудхўжа Беҳбудий (1875-1919).\n284. Абдулла Авлоний ўзбек педагогикасига қандай янгиликлар киритди?\nЖавоб: Туркистонда биринчилардан бўлиб мактабга география, кимё, ҳандаса, физика фанларини киритди. Бир дарс билан иккинчиси ўртасида муайян танаффусни, бир синфдан иккинчисига ўтишдаги имтиҳонни жорий этди.\n285. «Яшасин Халқ жумҳурияти!» шиори билан чоп этилган ХХ аср бошларидаги газета қайси. Унинг ташкилотчиси ва муҳаррири ким эди?\nЖавоб: «Турон». Абдулла Авлоний.\n286. “Жаҳон йўқсуллари, Ер куррасининг ишчи-деҳқони, яшайлик, бирлашайлик, яшнатайлик шонли Шўрони” дея ҳайқирган шоир ким эди?\nЖавоб: Муҳаммадшариф Сўфизода, кейинчалик ушбу жамият равнақига гумон билан қараб асарлар яратди. Оқибатда қатағон йилларининг авж палласида хаста эканлигига, салкам 70 га кирганига қарамай Сўфизода қамоққа олинади ва қурбон бўлади.\n287. ХIХ асрда ижод қилган қайси хоразмлик адиб моҳир бастакор ва мусиқашунос бўлган?\nЖавоб: Комил Хоразмий.\n288. «Ҳижрон» тахаллуси билан ижод қилган шоир ким?\nЖавоб: Абдулла Авлоний.\n289. Горькийнинг «Она» романини ўзбекчага таржима қилган адиб ким?\nЖавоб: Абдулҳамид Чўлпон.\n290. Абдулла Қаҳҳор «Ўғри» ҳикоясига қандай эпиграф қўллаган?\nЖавоб: Отнинг ўлими — итнинг байрами.\n291. Энг ёрқин юлдуз қайси?\nЖавоб: Хаббл телескопи ёрдамида кашф этилган бу юлдуз Ердан кўринмайди. Пистол юлдузи Қуёшдан 10 млн. баравар катта бўлиб, Қуёш бир йилда чиқарадиган энергияни у атиги 6 секундда чиқаради. Астрономларнинг аниқлашича, бу юлдуз Ердан 25000 ёруғлик йили узоқда жойлашган (Қуёшдан 325 баравар кўп).\n292. Ердан кўринадиган энг ёрқин юлдуз қайси?\nЖавоб: Ердан 8,64 ёруғлик йили (1 ёруғлик йили — 9,5 трлн. км га яқин) масофада жойлашган Сириус юлдузи Ердан кўринадиган энг ёрқин юлдуз ҳисобланади. Ер билан Сириус ўртасидаги масофа тахминан 80 трлн. км.ни ташкил этади. Сириуснинг оғирлиги Қуёшникидан 2,14 баравар, ёруғлиги эса 24 баравар кучли ҳисобланади.\n293. Қуёш системасига кирмайдиган энг катта сайёра қайси?\nЖавоб: 2001 йил январида очилган HD168443 сайёраси Ердан 123 ёруғлик йили узоқда бўлиб, у Қуёш системасига кирмайдиган энг катта сайёра ҳисобланади. HD168443 Қуёш системасидаги энг катта сайёра — Юпитердан ҳам 17 баравар каттадир.\n294. Ерга энг яқин юлдуз қайси?\nЖавоб: Қуёшни ҳисобга олмаганда Ерга энг яқин юлдуз Проксима Центавра (Алфа Центавра C) бўлиб, у 1915 йилда кашф этилган. Бу юлдуз биздан 4,23 ёруғлик йили масофада жойлашган.\n295. Қуёш атрофида энг тез айланадиган сайёра қайси?\nЖавоб: Меркурий — Қуёш системасидаги энг тез сайёра ҳисобланади, у қуёш атрофида соатига 172248 км тезликда айланиб чиқади (Ерникидан қарийб икки барабар тезроқ). Яна шу нарса аниқки, Меркурий Ерга қараганда Қуёшга яқинроқ жойлашган. Меркурийнинг 1 йили — 87,99 кун ёки қарийб 3 ойни ташкил этади.\n296. Сувсиз дарё, дарахтсиз ўрмон қаерда бўлади?\n297. 830000 кишининг ўлимига сабаб бўлган (бу зилзиладан ҳалок бўлган сони бўйича энг катта ҳолатдир) кучли тарихий зилзила қачон ва қаерда содир бўлган?\nЖавоб: Бу тарихий зилзила 1556 йилнинг феврал ойида Хитойнинг Шенси ва Хенан провинсияларида рўй берган.\n298. Инсон яшайдиган энг совуқ жой қаер?\nЖавоб: Ер юзидаги инсон яшайдиган энг совуқ жой — Якутиянинг Оймякон шаҳри (Шарқий Сибирь, Россия) ҳисобланади. Бу ерда ҳаво ҳарорати -70°C гача пасайиши кузатилган. Январь ойининг ўртача ҳарорати эса -50°C ни ташкил этади.\n299. Ер юзидаги энг совуқ ҳарорат қаерда қайд этилган ва қанча градусни ташкил этган?\nЖавоб: Ер юзидаги энг паст ҳарорат Антарктиданинг «Восток» илмий стансиясида 1983 йил, 21 июлда қайд этилган бўлиб, ўшанда ҳаво ҳарорати -89,2°C ни ташкил этган эди.\n300. Ж.Боккаччоннинг “Декамерон” асари номи қандай маъно англатади?\nЖавоб: «Ўн кун кундалиги».\n← Аввалги Аввалги «Ziyouz викторинаси»да берилган савол-жавоблар (101-200)\nКейинги → Кейинги: Зебуннисо (1639-1702)


Парҳезсиз, табиий йўл орқали озиш усуллари билан танишинг » Ўзбекистон янгиликлари – Zamin.uz\nПарҳезсиз, табиий йўл орқали озиш усуллари билан танишинг\n15 апрель 2017, 15:29\nКўпчилик семизликдан қутулиш учун оч қолишга ҳам жазм қилади ҳамда бундан организм азият чекади. бугун осонгина парҳезсиз ва оч қолмасдан озиш йўлларини ўргатамиз.\nҚуйидаги маҳсулотларни истеъмол қилсангиз, организмдаги моддалар алмашинуви яхшиланиб, ортиқча суюқликни чиқариб ташлайди. Овқат ҳазм қилиш тизими фаоллашиб, танангиздаги ёғларни эритиб юборади.\n1. Творог, кефир, ёгурт, қатиқ\nҲужайралардаги ортиқча ёғлардан халос қилишга ёрдам берувчи кальцитриол гормони айнан сутли маҳсулотларда жуда кўп миқдорда бўлади. Ёғсиз сут маҳсулотлари парҳез қилаётганлар учун айни муддаодир. Қатиқ эса тери остидаги ёғларни парчалаш хусусиятига эга.\nКарамнинг барча турлари: гулкарам, брокколи кабилар озиш учун жуда фойдали. Бу сабзавот танангиздаги барча ортиқча нарсаларни ҳайдаб чиқаради. Калорияси жуда паст бу сабзавотлардан ҳар куни, албатта, салатлар тайёрлаб енг.\nОзиш учун кўп сув ичиш керак, аммо бунга қийналсангиз, сувнинг ўрнини босувчи бодрингдан енг. Унинг пўстини олмай ейиш тавсия этилади. Бодринг пўсти витаминлар ва микроэлементларга бой.\n4. Кўк чой\nКўк чой организмни қиздиради, тозалайди ва овқатнинг тез ҳазм бўлишига кўмаклашади. Кўк чой таркибидаги тиамин моддаси нафақат тери остидаги ёғларни, балки ички органлар атрофида йиғилган ёғларни ҳам эритиб юборади.\nБошқа реза меваларга қараганда шакари кам ва паст калорияли мева бу – малинадир. Малина меъда шираси ажралиб чиқишига ёрдам беради, шунинг учун малинани овқатланиб бўлгандан сўнг ейиш тавсия этилади.\nДуккакли ўсимликлар сирасига кирувчи ловия оқсилларга жуда бой. Озиш учун эса оқсил айни муддао. Кўпроқ дуккакли ўсимликлардан енг, улар танани қуритиш хусусиятига эга.\n7. Хантал ва қалампир\nГўшт ва балиқдан тайёрланган таомларга, салатларга хантал ва қалампирдан оз-оздан қўшиб, ейишни одат қилинг, албатта, гастрентролог маслаҳатидан сўнг. Бу икки маҳсулот меъда шираси ишлаб чиқаришни яхшилайди ва ҳазм бўлиши қийин бўлган оғир ва ёғли таомларни парчалаб ташлайди.\nЯнгиликлар » Ҳаёт тарзи » Парҳезсиз, табиий йўл орқали озиш усуллари билан танишинг\n19:32 Озиш жараёнини осонлаштирувчи 5 та маҳсулот\n10:59 Ёғи олинган сут маҳсулотлари фойдалими?


Ўзбекистон Республикаси Президентининг айрим ҳужжатларига ўзгартиришлар киритиш, шунингдек баъзиларини ўз кучини йўқотган деб ҳисоблаш тўғрисида (Ўзбекистон Республикаси Президентининг 2016 йил 17 ноябрдаги ««Ўзагротехсаноатхолдинг» акциядорлик жамиятини ташкил этиш тўғрисида» ПФ-4857-сонли Фармони, Ўзбекистон Республикаси Президентининг 2016 йил 17 ноябрдаги ««Ўзагротехсаноатхолдинг» акциядорлик жамияти фаолиятини ташкил этиш чора-тадбирлари тўғрисида» ПҚ-2658-сонли қарори) (Ўзбекистон Республикаси Президентининг Фармони 28.06.2017 йилдаги ПФ-5098-сон, кучга кириш санаси 10.07.2017).\nҲажми: 135 kb\nБатафсил / Юклаб олиш\nЎзбекистон Республикаси Ҳукуматининг айрим қарорларига ўзгартириш ва қўшимчалар киритиш, шунингдек баъзиларини ўз кучини йўқотган деб ҳисоблаш тўғрисида (Ўзбекистон Республикаси Президентининг «Ўзагротехсаноатхолдинг» акциядорлик жамиятини ташкил этиш тўғрисида» 2016 йил 17 ноябрдаги ПФ–4857-сон Фармони, Ўзбекистон Республикаси Президентининг «Ўзагротехсаноатхолдинг» акциядорлик жамияти фаолиятини ташкил этиш чора-тадбирлари тўғрисида» 2016 йил 16 ноябрдаги ПҚ–2658-сон қарори) (Ўзбекистон Республикаси Вазирлар Маҳкамасининг қарори 28.06.2017 йилдаги 442-сон, кучга кириш санаси 03.07.2017).\nҲажми: 197 kb\nЎзбекистон Республикаси Вазирлар Маҳкамасининг қарори 02.11.2000 й. № 424 "Қишлоқни лизинг шартларида қишлоқ хўжалиги техникаси билан таъминлаш чора-тадбирлари тўғрисида".\nФормати: MS WORD .doc\nҲажми: 90 kb\nЎзбекистон Республикаси Вазирлар Маҳкамасининг қарори 14.07.2012 й. № 216 "Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш тўғрисида".\nҲажми: 37,5 kb\nЎзбекистон Республикаси Вазирлар Маҳкамасининг қарори 30.10.1999 й. № 486 ""ЎЗҚИШЛОҚХЎЖАЛИКМАШЛИЗИНГ" акциядорлик лизинг компаниясини ташкил этиш тўғрисида".\nҲажми: 29 kb\nЎзбекистон Республикаси Вазирлар Маҳкамасининг қарори 11.04.2012 й №106 "Ҳосилдорлиги паст бўлган ерларда давлат эҳтиёжлари учун пахта хом ашёси етиштирувчи қишлоқ хўжалиги корхоналарини молиявий қўллаб-қувватлаш тартиби тўғрисидаги низомни тасдиқлаш ҳақида".\nҲажми: 409 kb\nЎзбекистон Республикаси Вазирлар Маҳкамасининг қарори 18.06.2007 й. № 123 "Қишлоқ хўжалигида лизинг хизматларини янада кенгайтириш ҳамда Қорақалпоғистон Республикаси ва Хоразм вилояти қишлоқ хўжалиги товар ишлаб чиқарувчиларини давлат томонидан қўллаб-қувватлаш чора-тадбирлари тўғрисида".\nҲажми: 32,5 kb\nЎзбекистон Республикаси Вазирлар Маҳкамасининг қарори 04.02.2011 й. № 30 "Пахта толасини сотишнинг ички ва амалдаги нархлари ўртасидаги ижобий тафовутдан тушадиган маблағларнинг бир қисмини жамлаш ва улардан фермер хўжаликларининг фойдаланиши тартиби тўғрисида".\nҲажми: 147 kb\nЎзбекистон Республикаси Вазирлар Маҳкамасининг қарори 02.05.2012 й. № 126 "Қишлоқ хўжалиги техникаси етказиб бериш ва республика минтақаларида уларга сервис хизмати кўрсатиш самарадорлигини оширишга доир қўшимча чора-тадбирлар тўғрисида".\nЎзбекистон Республикаси Вазирлар Маҳкамасининг қарори 12.12.2007 й. № 254 Ўзбекистон Республикаси Вазирлар Маҳкамасининг "қишлоқни лизинг шартларида қишлоқ хўжалиги техникаси билан таъминлаш чора-тадбирлари тўғрисида" 2000 йил 2 ноябрдаги 424-сон қарорига ўзгартиришлар киритиш ҳақида.\nҲажми: 33 kb\nЎзбекистон Республикаси Вазирлар Маҳкамасининг қарори 07.07.2006 й. № 133 "Ўзбекистон Республикаси Ҳукуматининг айрим қарорларига ўзгартиришлар киритиш ва баъзиларини ўз кучини йўқотган деб ҳисоблаш тўғрисида".\nҲажми: 35 kb\nЎзбекистон Республикаси Вазирлар Маҳкамасининг 28.02.2012 йилдаги 56-сон қарори "Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш, шунингдек, ўз кучини йўқотган деб топиш тўғрисида". (Ҳужжатнинг матни рус тилида)\nҲажми: 1,30 mb\nЎзбекистон Республикаси Вазирлар Маҳкамасининг 26.04.2004 йилдаги 199-сон қарори "Лизинг хизматларини янада ривожлантириш чора-тадбирлари тўғрисида".\nҲажми: 150 kb\nАсосий Меъёрий-ҳуқуқий база Ҳукумат қарорлари\nХозир 20 мехмон ва фойдаланувчи йук онлайн


Kun.uz'дан навбатдаги мультфильм: “Давлат маблағлари”\n16:17 / 31.10.2020\nҲар бир мамлакатнинг умумий маблағи бўлади. Уни “бюджет” деб аташади. Бюджетга маблағлар солиқлардан, табиий бойликларни сотишдан йиғилади. Йиғилган маблағлар жамият манфаати учун, халқ ҳаётини яхшилаш учун ишлатилади.\nИши юришган мамлакатлар – уларнинг сири нимада?\nГап шундаки, бундай мамлакатларда ўша – бюджет яъни халқ бойликлари тўғри сарфланади. Яъни бюджетга йиғилган пуллар мақсад-манзилига етиб боради. Қандай қилиб?\nБюджет пуллари соҳалар бўйича тақсим этилгандан сўнг имкони борича тўғридан-тўғри манзилига етиб боради. Мазкур йўл эса жамоатчиликнинг кўз олдида бўлади.\nИши юришмаган мамлакатлар-чи – уларнинг муваффақиятсизлигига эса айнан бюджетнинг нотўғри сарфи сабаб бўлади. Қандай қилиб?\nБюджет тақсимлангандан кейин маблағлар манзилга етиши жараёнида бирқанча қўллардан яъни идора-ю ташкилотлардан ўтади, ҳамда бу йўлни жамоатчилик кузата олмайди. Шунинг учун маблағлар... нима десак экан... йўқолиб қолади.\nШундай қилиб, бюджетга пул йиғилаверади, йўлда бир қисми йўқолаверади, яна йиғилади, йўқолади... ва яна, ва яна. Натижада соҳалар... ривожланмайди.\nЙўлда йўқолиб қоладиган маблағлар қаерга кетади деб сўрашингиз мумкин.\nБу маблағлар яширинча эгаллангани боис, эгалари уларни... яширишга уринишади. Яширишнинг энг яхши усули эса – узоқроққа жўнатиш.\nШундай қилиб, бундай мамлакатларда бюджетга йиғилган пулларнинг бир қисми бошқа бир давлатларнинг банкларига жўнатилаверади... ва яна жўнатилади... ва яна. Шундай қилиб мамлакат ривожланмайди, чунки мамлакат бойликларининг бир қисми четга чиқиб кетаверади, кетаверади.\nШунинг учун ҳам қайси мамлакат ривожланишни истаса, мамлакат маблағларини тўғри сарфлашни йўлга қўйиши, йўлларни тозалаши, шаффофликни таъминлаши зарур. Ҳар бир сўмнинг сарфи... ўша сўмнинг эгаси бўлмиш халқ – жамоатчилик назоратида туриши керак. Кузатувчи қанча кўп бўлса, шунча яхши. Зеро фақатгина давлат томонидан қўйилган текширувчилар текширса, улар бир кунмас-бир кун... сотилади. Ўз навбатида уларни текшириб турганлар ҳам.\nҲозирда ривожланган ва ривожланаётган давлатлар маблағларини шаффофлик, ошкоралик ила сарфлаётганлари учун ривожланаяптилар.\nМуҳаммад Шакур тайёрлади\n20:38 / 15.04.2020\nУстав капиталида 50 фоиз ва ундан ортиқ давлат улуши мавжуд бўлган юридик шахслар бизнес-режалари қайта кўриб чиқилади\n18:37 / 14.12.2019\nҲукумат халқ олдида ҳисобдор бўлиши шартми?\n18:25 / 01.11.2019\n2020 йилда судлар, прокуратура ва адлия органларига бюджетдан ажратиладиган маблағ миқдори маълум бўлди\n17:20 / 31.10.2019\nИжтимоий соҳаларга ажратиладиган маблағ ҳажми оширилади — 2020 йилги бюджет харажатлари таҳлил қилинди


11 Май 15:19\nAMMAN. Kazinform – Иордан дарёсининг ғарбий соҳилидаги Женин шаҳрида «Ал-Жазира» телеканали журналисти исроилликларнинг рейдини ёритиш чоғида отиб ташланди, деб хабар беради Kazinform мухбири АР агентлигига таяниб.\nВоқеа чоршанба куни эрталаб содир бўлган. Фаластинлик журналист ва телемухбир Ширин Абу Акле ўқ тегиб, кўп ўтмай вафот этди. У каналда 1997 йилдан бери ишларди.\nТелеканалнинг яна бир журналисти, фаластинлик Али Самудий орқа қисмидан ўқ еганидан сўнг, касалхонага ётқизилган, аҳволи барқарор.\n«Фаластин Соғлиқни сақлаш вазирлиги маълумотларига кўра, ўқ Шириннинг бошига теккан. У оғир аҳволда касалхонага ётқизилган, кейинроқ шифокорлар унинг вафот этганини айтишган», - деб хабар беради Фаластин WAFA агентлиги.\nФаластин ҳукумати ва Шириннинг ҳамкасблари исроиллик ҳарбийларни қотилликда айблади. Ўз навбатида, Исроил расмийлари тергов бошлади ва журналист Фаластин томонидан отилган ўқлардан ҳалок бўлган бўлиши мумкинлигини истисно қилмаяпти.\nТелеканал ўз ходимининг ўлими ҳақида хабар бериш учун эшиттиришни тўхтатди. Ал-Жазира ўз баёнотида халқаро ҳамжамиятни Исроил босқинчи кучларини қоралаб, «ҳамкасбига қасддан ҳужум қилгани ва ўлдиргани учун жавобгарликка тортиш»га чақирди.\nТелеканал маълумотларига кўра, исроиллик аскарлари Ширин репортаж давомида уни бошқа одамлардан ажратиб турувчи «матбуот халати»да бўлганига қарамай, унга қарата ўқ узган.\nИсроил ҳарбийлари Жениндаги амалиёт чоғида уларнинг кучлари портловчи моддалар билан кучли ўққа тутилгани, шу муносабат билан улар жавоб ўқ узганини маълум қилди. Ҳарбийлар «воқеа бўйича тергов олиб борилаётгани ва журналистлар фаластинлик жангарилар томонидан яраланиши эҳтимолини ўрганаётганини» айтишмоқда.\nҚР Парламенти таътилга чиқди


”Ислом ва Замон” рисоласидан боблар – МУНОСАБАТ\n”Ислом ва Замон” рисоласидан боблар\nPosted on juni 12, 2013 by admin under Дин ва жамият\nҲабибулло Ҳаким (Душанбе)\nМаълумки, бугунги кунда жаҳонда ҳар хил сиёсий тузумлар мавжуд ва улар ўзаро кураш, мусобақа ҳолатидадирлар. Қай бирлари ижтимоий-иқтисодий жиҳатдан юксак чўққиларга етишган бўлса, қай бирлари анчагина ортдадирлар. Албатта уларнинг ҳар бири ўзларининг тузумлари энг афзал тузум эканини иддао қиладилар. Аммо, ҳозирги ахборот-алоқа замонида уларнинг ҳар бирининг қандай ҳолатда эканлиги ҳеч кимга сир эмас.\nАфсуски, жаҳон сиёсат майдонида ислом мафкураси башарият етишган барча яхши-ёмон сиёсий тузумларни барчасини маҳв этиб, йўқ қилиб, зўрлик билан ўз тузумини ўрнатмоқчи бўлган ёвуз бир куч қабилида талқин қилинмоқда.\nБунга албатта, исломнинг моҳиятини тўла тушуна олмаган, чаласавод “ислом лашкарлари”, ўта реакцион тушунчадаги “алломалар”нинг ислом динини жанжалкаш, мутаассиб, ўз фикри, тушунчаси йўлида ҳеч нарсадан қайтмайдиган қайсар, ақлсиз сиёсий куч қатори намоён этаётганлари сабабдир.\nАсл исломнинг кўздан яширилган ўзак қоидаларидан бехабар авом халқ ҳам, бу қаллобларнинг найрангларига ўйнаб, алданиб, ўзаро ички ва ташқи адоватлар ботқоғига ботиб, жаҳон саҳнасида исломнинг энг хавфли куч қатори намоён бўлишига сабаб бўлмоқдалар.\nЧаласавод дин пешволари ҳам диний эътиқодни восита қилган ҳолда, ихлосли ёшларнинг ҳиссиётларини барча мавжуд сиёсий тузумларга қарши қайраб, аксар ёшларни озгина ташвиқот юргизилса ҳар қандай қилмишлардан қайтмайдиган тайёр террористларга айлантириб қўймоқдалар.\nАслида ислом дини зўрлик билан ўз тузумини жорий этиш учун юборилган, башарият ўз ҳаётий тажрибалари орқали етишган барча тузумларни йўқ қилиши керак бўлган сиёсий бир тузум эмас.\nАйни кунда, жаҳонда бирорта намунали исломий давлатнинг барпо этилмагани ҳам исломнинг бошқа барча тузумларни йўқотиб, ўрнига турмоқчи бўлган ўзгача бир зўравон сиёсий тузум бўла олмаслигини исбот этади.\nИслом динининг сиёсати ва асл моҳияти – ҳар қандай жамият бўлмасин, шу жамият аъзоларини худодан қўрқувчи, эртанги ҳисоб- китоб кунида қилган ҳар бир яхши- ёмон ишларига жавобгар эканига имони мустаҳкам, риёкорлик ва ёлғончиликдан, иккиюзламачиликдан холи, ён атрофига, яқинларига, эл юртига нафи тегадиган, ҳаммага фақат яхшиликни ирода қилиб турувчи, намунали инсонлар қилиб тарбиялашдир.\nЗеро, аъзолари шундай тарбияда бўлган ҳар қандай сиёсий тузум гуллаб яшнаши, ривожланиши шубҳасиз.\nЗотан, Аллоҳ таоло инсониятни жамоа, жамият бўлиб яшашини ирода этган.\nИнсон боласи ўзи туғилиб ўсган, яшаётган жамияти олдида доимо қарздордир. Чунки у ҳали онасининг қорнидалигидаёқ жамият аъзолари ёрдамидан баҳраманд бўла бошлайди. Тиббиёт ходимларининг доимий назорати остида ой- куни етиб ёруғ дунёга келгач, бевосита ўзига кўрсатилажак ёрдамларни олади. Улғайган сари боғча, мактаб, институт даргоҳларида таълим-тарбия олади. Вояга етиб ишга яроқли бўлганида эса, уни ўстириб-улғайтирган, тарбиялаган шу жамият олдидаги қарзларини адо этиши унга вожиб бўлади.\nСарвари олам Пайғамбаримиз с.а.в нинг ”Аллоҳ олдида энг суюклироқларингиз – одамларга нафи тегадиганларингиздир” деган гапларининг маъноси ҳам шудир.\nҚолаверса, юқорида айтиб ўтганимиздай Қуръони каримнинг жуда кўп ўринларида иймон келтириш ва яхши амал, яхшилик қилиш ёнма-ён уйғун ҳолда келгани ҳам ислом сиёсати айнан намунали яхши инсонларни тарбиялаш эканини билдиради.\nАъзолари тўғрисўз, инсофли, фидокор, маҳалла-кўйига, шаҳрига, юртига яхшилик қилишни мақсад қилиб яшаётган, риё ва кибру-ҳаводан холи инсонлардан иборат жамиятнинг ўз-ўзидан сиёсати ҳам, иқтисоди ҳам намунали ҳолга келиши шубҳасиз.\nЮртимиздаги дин вакиллари, диний устозлар ҳам исломнинг шу жиҳатларига урғу бериб, намунали, кенгфеъл, фидойи, ватанпарвар инсонларни тарбиялаш йўлида тарғибот ва ташвиқот юргизсалар, жамиятимиздаги ғоявий бўшлиқни ислом эътиқоди билан бирга уйғунлашган ҳолдаги, юксак маданиятли инсонни шакллантириш ғояси билан банд этсалар жуда яхши натижаларга эришиш мумкин бўлар эди.\nДиний эътиқодни восита қилиб, баландпарвоз шиорлар билан халқнинг ҳиссиётларини қўзғаб, ўз юртларида амалга ошира олмаган даъволарини бошқалар қўли, қони ва жонини қурбон қилиш эвазига амалга оширмоқчи бўлган шубҳали шахслар бир миллионлик бечора чечен халқини бирюз эллик миллионлик Россия давлатига қарши урушга қўзғагани ва беҳисоб мусибатларга сабаб бўлгани ҳеч кимга сир эмас.\nҚанча-қанча беҳуда қурбонлар, етим қолган болалар, вайрон бўлган оилалар, бинолар, шаҳарлар, синган тақдирларнинг уволи кимни тутади?\nАлбатта келгинди “мужоҳидлар” учун бу нарсаларнинг аҳамияти йўқ. Улар ўз “ҳожалари” нинг топшириқларини бажариб, мўмайгина ҳақларини олиб, яна ўз юртларига, тинч хотиржам ўчоқларига қайтиб кетаверадилар.\nУлар ҳеч қачон чечен халқининг манфаатини, юртининг энг илғор, энг обрўли фуқаролари бўлишларини ҳоҳлаган эмаслар. Зеро, ҳозирги замон илм-фан, ақл ва иқтидор замонидир.\nҚолоқ юртлардан келган шубҳали одамлар ва шубҳали мафкуралар ҳеч қачон бизни илғорликка, кенгликка, юксакликка бошлай олмайди. Уларнинг баландпарвоз, ҳаёлий даъволарига, даъватларига ҳушёрлик ва эҳтиёткорлик билан ёндашишимиз зарур!\n20 асрда Европа икки бор, биринчи ва иккинчи жаҳон урушларини бошдан кечирди. Ҳар қандай даъволар билан бошланмасин, уруш-жанжал барча даҳшатли мусибатларнинг сабабчиси эканини, тараққиёт ва юксалиш иттифоқликда эканини аниқ англаб етдилар. Натижа ўлароқ Европа давлатлари, инсоният тарихида биринчи марта ихтиёрий равишда ўзаро чегараларни очиб ташлаб, буюк Европа иттифоқини туздилар.\nБундай ижобий ҳаракатнинг Яратганга ҳам мақбул ва гўзал амал экани шубҳасиздир.\nБиз ҳам исломнинг асл моҳиятини, энг муҳим сиёсатини амалга оширган ҳолда, халқимиз қалбига чаласавод дин пешволари томонидан, ғирром услублар билан сингдириб юборилган нафрат-адоватларни, аламзадаликларни чиқариб ташлаб, унинг ўрнига исломнинг инсонпарварлик, ватанпарварлик, бағрикенглик ва фидоийлик таълимотларини сингдира олсак, тез кунда якдиллик, бирлик билан тинчлик-барқарорликка, ижтимоий ва иқтисодий юксакликка етиша оламиз, иншааллоҳ.\nДарвоқеъ, Пайғамбаримиз с.а.в исломнинг сиёсати ва асл моҳиятини қисқача баён қилиб шундай деган эдилар:\n“Мен гўзал хулқларни камолига етказиш учун юборилдим”.\nРивожланган мамлакатлардаги ижтимоий-иқтисодий адолат, одамлари хулқидаги камтарлик, ростгўйлик, тўғриликни кўриб, ҳатто одамлари ёлғон гапириш нима эканлигини билмайдиган юртлар борлигини эшитиб, уларнинг қанчалар “мусулмонлашиб”, ислом юртларида эса одамларнинг рўза тутиб, намоз ўқиб туриб асл исломий ахлоқлардан нақадар узоқлашиб кетганларига хайрон қоласан киши…\nБеихтиёр Аллоҳ таолонинг “Моун” сурасидаги етим-есир, фақир-мискинларга меҳрсиз, каззоб, риёкор, қизғанчиқ намозхонларга вайл дўзахи билан таҳдид килган оятлари ҳаёлингга келади…\nИСЛОМ ВА ЭҲСОН\nИсломда асл эҳсон, яъни яхшилик қилиш, ўнг қўл берганини чап қўл билмай қоладиган даражадаги бериё, холис яхшилик, муҳтожларга ёрдам деганидир.\nАфсуски, бугунги кундаги эҳсонлар аксар ўз кўрсатарга, кимўзарга, риёкорона маросимларгагина айланиб қолдики, бу ҳеч кимга сир эмас.\nДарҳақиқат, халқимиз орасида яхши ниятли, қўли очиқ, саҳоватли одамлар кўп. Улар халқ дардига малҳам бўлиш, муҳтожларга ёрдам бериш каби ишларни қилишдан қочмайдилар. Лекин бу борада самаралироқ бир услубларни билмаганликлари туфайли, халқ орасида урф бўлиб қолган, қорни катта чаламуллаларни чақириб риёкорона, дабдабали зиёфатлар уюштириш билан чегараланиб қолаётганлари кўпчиликни ташкил этади.\nХўш, ҳозирги замонавий дунёда бундай хайрия ишларни самаралироқ, эҳсонкор учун ҳам, муҳтожлар учун ҳам фойдалироқ тўғри йўналишга солишнинг кандай чоралари бор?\nБу хусусда ҳам ривожланган юртлар тажрибаларига назар солсак, хайрия ишлари жиддий, илмий асосларга биноан йўлга қўйилганини кўрамиз. Уларнинг иш услублари исломнинг бериё, холис ёрдам кўрсатиш талабларига тўла мувофиқ келадики, бу ҳам уларнинг тайёр тажрибаларидан фойдаланишимиз мумкинлигини ифодалайди.\nБундан ташқари бир мақсад, бир маслак йўлидаги инсонларнинг тарқоқ ҳиммат, малағ ва имкониятларини жамлаб, кенг кўламдаги режаларни, ҳаракатлар ва уринишларни биргаликда, самарали равишда амалга оширишлари учун ҳам маълум йўналишда иш олиб борувчи хайрия жамиятларининг имкониятлари беқиёсдир.\nАйнан маълум бир соҳанинг ривожига ўз ҳиссасини қўшмоқчи, кўмаклашмоқчи бўлган инсонларнинг тарқоқ ҳимматларини, ҳаракатларини тартибга солиб, самаралироқ натижаларга эришиш йўлида хайрия жамиятлари жуда яхши натижаларга эришганликлари ривожланган давлатлар тажрибаларида яққол исбот бўлгандир.\nБиз ҳам ўз диёрларимизда ҳар хил йўналишдаги, халқ дардига, муҳтожларнинг эҳтиёжларига самарали ёрдам берувчи хайрия жамиятлари очишимиз, ўзимизнинг Аллоҳ йўлида қилажак эҳсонларимизни шу хайрия жамиятларига беришимиз, хайрия жамиятларининг ишларига кўмаклашишимиз зарур.\nЗеро, бугунги куннинг долзарб муаммоси бўлган умумий таълимни ривожлантириш, иқтидорли болаларга алоҳида эътибор кўрсатиш, рағбатлантириш, халқ савиясини ошириш, гўзал хулқли инсонларни тарбиялаш соҳасида фаолият кўрсатувчи хайрия жамиятлари фаолиятларига ёрдам қилиш зарур. Чунки халқимизнинг бугунги кунда шу нарсаларга бўлган эҳтиёжи ниҳоятда каттадир.\nЁшларимизнинг замонавий дунёдаги етук инсонлар бўлиб етишишлари, келажакнинг ҳақиқий эгалари бўлишлари, дунё халқлари орасида халқимиз обрўсини, шарафини, қудратини намойиш этишлари учун айнан илм-фан соҳасидаги ютуқлар ниҳоятда муҳимдир. Бунинг учун ҳалқимизнинг бор имкониятларини, ҳимматларини шу соҳага сафарбар этишлик бугунги куннинг талабидир.\nЯратганга шукрлар бўлсинким, биз ер юзининг энг гўзал, серҳосил, ер ости ва усти бойликларига мўл, мўътадил иқлимли минтақаларида яшамоқдамиз. Фақат энди илм-фаннинг энг охирги ютуқларини эгаллаб, саноатни, энергетикани, юқори технологияни ривожлантирилса, юртимизда мавжуд барча хом ашёдан тайёр маҳсулотлар ишлаб чиқаришни йўлга қўйилса юртимиз тез кунларда жаҳоннинг энг обод, энг бой юртларига айланиши шубҳасиз…\nБундан ташқари бошқа йўналишлар бўйича фаолият юргизувчи хайрия жамиятлари очиш ва уларга ёрдамлар уюштириш мумкин. Табиий офат етган жойларга тез ва зарур ёрдамлар берувчи, ногиронларга кўмак берувчи, муҳтожларни қўлловчи, касб-ҳунарсизларга касб-ҳунар ўргатувчи, чекка қишлоқларга тоза сув етказишда фаолият кўрсатувчи ва бошқа барча хайрли ишларда, йўналишларда фаолият кўрсатувчи хайрия жамиятлари очиш ва ёрдам бериш ҳақиқий исломий эҳсондир.\nЎрганиб қолинган, риёкорона, дабдабали маросимлардан воз кечиш ва унинг ўрнига беҳуда совурилаётган бу беҳисоб маблағларни ҳақиқий эҳсон бўлиши учун бериё, холис ўринларга сарфлаш вақти етди.\nАлбаттта, ҳар қандай янгиликка шубҳа билан қарашга одатланган баъзи одамлар бу хайрия жамиятлари ҳақида шубҳа билдиришлари мумкин. Лекин жаҳоннинг илғор тажрибаларига суяниш ва яхши инсонлар борлигига, яхшилик дунёни обод қилишига, қутқаришига ишонч билан яшаш, ҳаракат қилиш лозим.\nОра-сира учрайдиган қаллоблар сабаб ҳаммага шубҳа билан қараш, шубҳа уйғотиш тўғри эмас.\nАгар халқимиз орасида саҳоват ва меҳмондўстлик рамзи сифатида қилинаётган риёкорона, на охират учун ва на дунёимиз учун фойдаси бўлмаган дабдабали маросимларга сарфланаётган беҳисоб маблағларнинг ҳеч бўлмаса ярми холис, беғараз хайрия ишларига сарфланганда эди, халқимизнинг маънавий ва моддий ҳолати анчагина ўнгланган, халқ орасидаги иттифоқлик, бирдамлик, ўзаро муносабат яхшиланган бўлар эди.\nАлбатта бу фикрлар янгилик эмас. Кўпчиликнинг онгидаги, кўнглидаги гаплар. Фақат бу режаларни амалга оширишга астойдил уринишимиз, ҳаракат қилишимиз лозим. Чунки биз ўзимиз ҳаракат қилмас эканмиз бу ишлар ўз-ўзидан ҳеч қачон амалга ошиб қолмайди.\nЗеро, Аллоҳ таоло -“Албатта Аллоҳ ўзлари ўзгартирмагунларича қавмнинг бирор нарсасини ўзгартирмайди”- деб дунёдаги барча ишларни ўзимизнинг ҳаракатимизга, уринишимизга ҳавола қилгандир.\nИСЛОМ ВА АМАЛЛАР\nИнсоннинг икки дунё саодатига эришиши учун иймоннинг тасдиқи ўлароқ бажариладиган барча иш ҳаракатлар-амаллар деб аталади.\nАмаллар икки турли бўлиб биринчиси диний ибодатларга оид амаллардир.Булар ислом динининг асосий рукнлари бўлиб иймон, намоз, рўза, закот ва хаждан иборат.\nУшбу амаллар ҳақида жуда кўп китоблар таълиф этилган бўлиб барча ислом уламоларининг асосий эътиборлари ва иҳтимомлари шу нарсага қаратилган.Диний илм деганда айни шу ибодатларга оид масалаларни чуқур ўрганиш тушунилади.\nАсли бу ибодатлар банданинг ўз Яратувчиси олдидаги қарзлари, фарзлари бўлиб банда билан Яратувчиси ўртасидаги алоқа ва амонатдир.\nБинобарин, банданинг бу амалларини баҳолаш, зиёда ва камчиликларини кечиб юбориш Аллоҳ таолонинг раҳматига, марҳаматига боғлиқ иш.\nУламоларимиз бу ибодатлар ва уларга оид масалаларга жуда катта эътибор берадилар.\nБаъзи муфассирлар Қуръони каримнинг жуда кўп жойида уйғун ҳолда келган иймон ва амали солиҳ ҳақидаги оятлардаги солиҳ (яхшилик) амаллардан мурод фарз ибодатлардир деб тафсир қилганлар.\nДарҳақиқат, бу амалларнинг аҳамияти жуда муҳимдир.\nБироқ, Қуръони каримда инсонларнинг ўзаро алоқаларига, исломий жамият ҳаётидаги ижтимоий-иқтисодий муносабатларга оид жуда кўп муҳим оятлар, кўрсатмалар ҳам нозил қилинган. Бу оятларда Аллоҳ таоло банданинг бандалар олдидаги, жамият олдидаги ҳақлари ва вазифаларига оид кўрсатмаларни, амалларни баён этган.\nБулар иккинчи тур амаллар бўлиб халқнинг ижтимоий-иқтисодий ҳаётларига оид амаллардир.\nБу амалларнинг аҳамияти ва ғоят муҳимлигини Пайғамбаримиз (c.а.в) ва буюк алломаларимизнинг барчалари таъкидлаб ўтганлар.\nАллоҳ таоло ўз марҳамати билан банданинг ибодатлардаги камчиликларини кечиши мумкин. Лекин банданинг банда ёки жамият олдидаги ҳақларини то шу ҳақдорлар ўзлари кечмагунларича Аллоҳ таоло кечмаслиги ҳақидаги хабарлар бу амалларнинг нақадар муҳимлигини англатади…\nАксар аҳолиси мусулмон бўлган исломий давлатлар орасидаги парокандалик, ўзаро ягона маслак ва ҳаракатларнинг йўқлиги, мусулмонлар ҳаркатларидаги тарқоқлик, бошбошдоқлик ва нотайинликнинг асл сабабларидан бири ишлар ва амалларнинг ўрнини, аҳамиятини билмаганликларидандир.\nТўғри, диний ибодатларга хос амалларнинг мартабалари китобларда аниқ белгилаб қўйилган ва улар дахлсиз ва ўзгаришни қабул қилмайдилар.\nАммо мусулмонларнинг ижтимоий-иқтисодий фаолиятларига оид ҳукмлар ва амалларнинг аҳамиятлари ҳамда мартабалари замон ва макон тақозосига мувофиқ ўзгариб туриши табиий ҳол.\nЗеро, ислом уламоларининг асосий вазифалари ҳам айнан шу соҳаларда бугунги кун талабига мос, энг долзарб вазифаларни аниқлаб, асослаб кўрсатиб бериш йўли билан халқнинг маънавий-ижтимоий аҳволини ўнглашга йўл кўрсатиш, ҳаракат қилишдир.\nМусулмонларнинг ижтимоий-иқтисодий ҳаётидаги мавжуд муаммоларга ҳушёрлик билан қараб унинг сабабларини ўрганиш ҳамда бу муаммоларни бартараф этиш йўлида қилиш керак бўлган энг зарур ишларни, амалларни аниқлаб бериш ва айни дамда нозарур мавзулардан одамларни қайтариш ҳақиқий пайғамбарлар меросхўрлари бўлган уламоларнинг вазифаларидир.\nСир эмаски, бугунги кунда ислом юртларида ўз ечимини кутиб ётган жуда кўп ижтимоий-иқтисодий муаммолар қалашиб ётибди.\nШунга қарамай аксар бир тарафлама таълим олган, воқеъликка мувофиқ иш кўришга онги, заковати етмаётган ислом уламолари мавжуд муаммоларни негадир четлаб ўтмоқдалар. Ўзларининг ожизликларини, ноқобилликларини яширган ҳолда фақат ибодатларга хос амаллар ва ҳукмлар ҳақида тинимсиз даъватлар, мавъизалар қилмоқдалар.\nВаҳоланки ислом умматини мавжуд ижтимоий-иқтисодий таназзулдан чиқариш куннинг энг долзарб вазифаси экани ҳеч кимга сир эмас.\nШундай экан уламоларимиз Қуръони каримнинг кўрсатмалари ва Пайғамбаримиз (с.а.в) нинг суннатларига мувофиқ шу энг долзарб муаммоларни олдинги ўринга қўйишлари ва шу муаммоларни ечими ҳақида тинимсиз иш-ҳаракатлар, даъват ва мавъизалар қилишлари зарур.\nДавр, замон ва макон талабларига мувофиқ баъзи амаллар бирламчи ўринга чиқиши, баъзилари эса кейинги ўринга тушиши табиий.\nПайғамбаримиз (с.а.в) нинг бир хил саволга ҳар хил жавоблар берганларининг ҳикмати ҳам айнан ҳолат тақозосига мувофиқ амал қилишнинг аҳамиятини билдиради.\nАйни кунда ислом юртларидаги, мусулмонлар ахлоқидаги нуқсон ва камчиликларни тақрибан шундай тартибда тизмалаш мумкин.\n1. Бирлик ва иттифоқнинг йўқлиги\n2. Моҳиятни ташлаб шаклпарастлик ва риёкорликка берилиш\n3. Дунёқарашнинг торлиги ва бир тарафламалик\n4. Дунёвий илм-фанга тарғиботнинг йўқлиги ёки пастлиги\n5. Инсоннинг ҳурмати, ҳуқукларининг ҳурматини пастлиги\n6. Ўзаро бағрикенгликка, фикр ва сўз эркинлигига тоқатсизлик\n7. Такфир-бир-бирларини асоссиз куфр ва муртадликда айблаш\n8. Тажассус-жосуслик, бир-бирини текширишга ружу қўйилгани, ғийбат ва гумонга берилиш\n9. Таовун-ўзаро ёрдамлашишнинг йўқлиги\n10. Адолатсизлик, ёлғончилик ва хиёнатнинг кўпайгани\n11. Кибру-ҳавони кўпайгани\nЕр юзида ўзининг олижаноблиги, юксак маданияти билан бутун дунёга ўрнак бўладиган “Одамлар учун чиқарилган энг яхши уммат”ни шакллантириш учун мусулмонлар жамиятида ўрнашиб қолган ушбу камчиликларни бартараф этиш куннинг энг долзарб вазифаси эмасми?\nБу тизмадаги муаммоларнинг ҳар бирини муолажа қилиш ҳақида Қуръони каримда кўплаб оятлар, кўрсатмалар нозил қилинганини аҳли илм уламоларимиз жуда яхши биладилар.\nПайғамбаримиз (с.а.в) ҳам Аллоҳнинг шу кўрсатмаларини изчил равишда қавми онгига, тушунчасига сингдириш ва татбиқ этиш эвазига намунали, юксак жамиятни барпо этгани барчага маълум.\nАйни шу долзарб мавзуълардан кўз юмиш, четлаб ўтиш, бутун диққат эътиборни асосан ибодат масалаларига қаратиш туфайли ҳам динимиз ижтимоий ҳаётда деярли таъсири йўқ, меҳроб ва масжид динига айланиб қолмадимикан?\nЗеро, зикру-ибодатлар ҳам айнан мукаммал инсонни, мукаммал жамиятни тарбиялаш воситаси ўлароқ вожиб қилинган эмасми?\nЗотан, Аллоҳ таоло банданинг бирор нарсасига муҳтож эмас.\nБандаларга буюрган, улардан талаб қилган барча амаллар ва вазифалар фақат шу бандаларнинг ўзлари ва жамиятлари учун фойдали ва зарур амаллардир.\nДемак, ўзларини пайғамбарлар меросхўрлари деб ҳисоблаётган уламоларимизнинг ҳар бирлари ўзларига берилган ҳар бир қулай фурсатдан бирламчи навбатда мана шу долзарб мавзуларни муолажа этиш учун фойдаланишлари зарур эмасми?\nБинобарин, халқимиз бугунги кунда айнан зарурни нозарурдан, муҳимни номуҳимдан ажратиб, халқимиз ахлоқидаги мазкур нуқсон ва камчиликларни бартараф этиш йўлида ҳаракат қилувчи уламоларга муҳтождир.\nХалқимизни ижтимоий-иқтисодий қолоқликдан чиқариш йўлидаги ушбу долзарб мавзуълардан чалғитувчи мавъизалару-дарслардан ҳеч қандай фойда йўқ.\n“Фойдасиз илмдан ўзинг асра” деган дуонинг моҳиятини тушуна олмаган баъзи ҳурматли уламоларимиз афсуски ўз тобеълари ва эшитувчиларининг қимматли вақтларини, эътиборларини майда масалалар билан банд этиб уларни майдакаш ва шаклпараст мусулмонларга айлантириб қўймоқдалар.\nБор иймону-ихлослари масжид деворлари ичидагина қолиб кетаётган, кундалик ҳаётларида жоҳиллик, худбинлик, риёкорлик, ноинсофлик ва иккиюзламачилик каби иллатлардан қутула олмаётган умматнинг ахлоқига жавобгарликни унутмаслигимиз лозим.\nАйтиш мумкинки, диннинг энг муҳим фарз бўлган амаллари ҳам аслида инсонни бунданда муҳимроқ бўлган кундалик ҳаёт ибодатига тайёрлаш учун вожиб қилингандир. Яъни ўз гарданидаги барча ибодатларни бажараётган инсон кундалик ижтимоий ҳаётида, жамиятнинг барча аъзолари билан бўлган алоқаларида энг олийжаноб ва мукаммал, етук инсон бўлиши шартдир.\nАкс ҳолда, модомики инсон кундалик воқеъ ҳаётида инсонпарвар, ростгўй, холис, саҳоватли, мукаммал инсонга айланмас экан унинг иймонини ва ибодатларини беҳуда эканини Азиз ва Ҳаким Зот “Моун” сурасида кескин ифода этади:\n-“Динни ёлғон деювчини кўринг, у етимни (ёрдамсиз) тарк этади, мискинга таом беришга чақирмайди. Намозларидан ғафлатда бўлган намозхонларга “вайл” дўзахи бўлсин. Улар риёкорлардир ва улар моунни (қизғаниш мумкин бўлмаган нарсаларни) манъ қиладилар ( қизғанадилар )”-.\nДемак, модомики ўқиётган намози кишини хайрия ишларни қилишга ундамас экан, у – динда ёлғончи, риёкордир. Намозининг таъсиридан ғофил, риёкор, қизғанчиқ бундай инсонларга Аллоҳ таоло – “вайл” дўзахи билан таҳдид қилмоқда…\n“Вайл” дўзахи дўзахларнинг энг чуқури, ёмони ва даҳшатлисидир. Ҳаттоки бошқа дўзахлар унга тушиб қолишдан Аллоҳдан тинмай паноҳ сўраб турадилар.\nАзиз диндош биродарлар, Аллоҳ таоло бу қатъий оятларида мусулмончилиги фақат масжиду-меҳроблардагина, ибодатлардагина намоён бўладиган, ўз ахлоқларини, амалларини, дунёқарашларини ҳақиқий юксак исломий таълимотларга мувофиқ ўнглашни эътиборсиз ташлаб қўйган иккиюзламачи мусулмонларни огоҳлантирмаяптими?\nВаҳоланки биз ислом ва мусулмонларнинг афзалликлари, фазилатлари ҳақида ҳар қанча оғиз кўпиртириб, мақтаниб гапирмайлик, агар мусулмонларимиз воқеъ ҳаётларида ўнгланиб, ўрнак бўларли фазилатларга эга бўлмас эканлар, даъволаримиз қуруқ сафсата бўлиб қолаверади.\nАфсуски, аксар уламоларимиз халқнинг ижтимоий, маънавий аҳволидан Аллоҳ таоло олдидаги ўз масъулликларини англамайдилар. Динни гўё фақат ибодатлар, қироат ва дуолар билангина чегаралангандек тушунадилар ва тушунтирадилар.\nДарвоқеъ мана шундай калтабин уламоларимизнинг майдонни эгаллаб, фақат бирёқлама ҳаракатлари туфайли ҳам гарчи масжидлар намозхонларга тўла бўлса ҳам халқ ичида жоҳиллик, риёкорлик, жосуслик ва бадгумонлик каби иллатларнинг камаяётгани сезилмайди.\nҲамма нарсадан хабардор бўлатуриб динни тирикчилик ва обрў воситаси қилиб олган, асосий амаллари кераксиз масалалар билан халқни чалғитиб, аллалаб ухлатиш бўлаётган уламоларимизни қандай тушуниш мумкин.\nВаҳоланки, уламоларимиз ҳозиқ табиб сингари бемор жамиятнинг томирини ушлаб, зийраклик ва ҳушёрлик билан ташхис қўйиб, керакли миқдорда, керакли дориларни беришлари лозим эмасми?\nАкс ҳолда, шубҳали таомлардан ўзларини тиёлмай, семириб, томирнинг уришини сезувчи туйғулари ўтмаслашган табибларнинг нўноқлиги туфайли бемор жамиятимизнинг аҳволи кундан кунга бунданда бадтар бўлиши мумкин.,\nДемак, жамиятнинг соғломлигини, эртанги кунини, ёрқин келажагини таъминлаш учун биз аввало ҳушёр ва зийрак, ўз вазифаси ва масъулиятини англаган, диннинг шаклинигина эмас моҳиятини ҳам чуқур тушунган, камтар ва умматга меҳрибон ҳозиқ табибларни етиштириб чиқаришимиз зарур.\nОёғи синган беморга бош оғриқ дори, ичи кетаётганга қулоқ оғриқ дори бериб яна ўз билимдонлигини кўрсатиш учун қулоқни қоматга келтириб табоботдан тинмай дарс айтиб сафсата сотаётган табибларнинг баҳридан ўтиш вақти етмадимикан?\nБемор жамиятимизнинг касалини билиб туриб, керакли дориларни бериб даволаш ўрнига, онгли равишда, беморнинг сезгиларини карахт қилувчи дорилар билан ухлатиб қимматли вақт ва имкониятларни зое кеткизаётган уламоларимизнинг қилаётган амалларини қандай оқлаш мумкин?!!\nThis entry was posted in Дин ва жамият. Bookmark the permalink.\n← Нусрат Раҳмат: МАҲВ БЎЛГАН ШАҲАР\nФАРЗОНА: ИШҚ ТАСБЕҲИ →


O‘zLiDeP ўқувларининг ҳудудий босқичлари бошланди | O'zLiDeP\nO‘zLiDeP ўқувларининг ҳудудий босқичлари бошланди\nАввал хабар берганимиздек, O‘zLiDeP Сиёсий Кенгаши Ижроия қўмитаси томонидан партиянинг ҳудудий кенгашлари масъул ходимларидан иборат 45 нафар вакиллари иштирокида “Сайловлар: ғалаба стратегияси ва тактикаси” мавзусида саккиз кунлик республика семинар-тренинги ташкил қилинган эди.\nШу кунларда мазкур ўқувларнинг ҳудудий босқичлари ўтказилмоқда. O‘zLiDeP Сирдарё вилоят Кенгаши томонидан ташкил қилинган семинар-тренингда вилоят Кенгаши масъул ходимлари, партия туман (шаҳар) Кенгашлари раислари ва уларнинг ташкилий-партиявий ишлар, тадбиркорлик, аёллар ҳамда ёшлар масалалари бўйича ўринбосарлари, Сиёсий таълим маркази қошида ташкил этилган лекторлар гуруҳи ҳамда ОАВ вакиллари иштирок этди.\nВилоят “Нуронийлар” маскани мажлислар залида ташкил қилинган икки кунлик ўқувда иштирокчилар Сайловолди дастури билан яқиндан танишишди.\nБу йил декабрь ойида парламент қуйи палатаси ҳамда маҳаллий Кенгашларга сайловлар бўлиб ўтади. Бу йилги сайловлар мамлакатимиз тарихида илк бор Ўзбекистон Республикасининг Сайлов кодекси асосида ўтказилади. Кодекс сайлов ўтказиш жараёнининг ҳуқуқ ва асосларини тўла белгилаб берди. Бу эса сайловнинг қонунийлик, шаффофлик, очиқлик ва мутлақо янги босқичда ўтишига замин яратади.\n-Шуни алоҳида таъкидлаш лозимки, бу ўқувлар бежизга ўтказилмаяпти, - деди вилоят кенгаши аппарат раҳбари Абдуқаҳҳор Ибодуллаев. - Сабаби бу йилги бўлиб ўтадиган сайловлар мутлақо бошқача муҳитда ўтказилиши барчамизга маълум. Буни одамларнинг бўлаётган жараёнларга томошабин бўлмасдан, ўзининг аниқ бир муносабатини, фикрини билдираётганлигида ҳам кўриш мумкин. Ҳар бир фуқаро очиқ, эркин, қўрқмасдан ўз муносабатини билдираётганлиги эса аҳолининг қанчалик сиёсий фаоллиги ошганлигидан дарак беради.\nПартиямиз учун энг муҳим бўлган масала албатта бу - Сайловолди дастуримиз ҳисобланади. Сайловолди дастуримиз қанчалик халқчил, ҳаммага тушунарли, оддий, содда тилда бўлса, сайловчиларимизга тушунтириш, тарғибот-ташвиқот ишлари олиб бориш шунчалик осон кечади. Партия ўз олдига қўйган асосий вазифалар орасида тадбиркорлик ва ишбилармонлик фаоллигини ошириш, мамлакат иқтисодиётига инвестицияларни, аввало, тўғридан-тўғри хорижий инвестицияларни жалб қилиш ва ўзлаштириш, ишлаб чиқаришни маҳаллийлаштириш кўламини кенгайтириш ҳамда тадбиркорлар манфаатларини ҳимоя қилишнинг таъсирчан услуб ва механизмларини амалиётга жорий этиш вазифаларига эътибор қаратган. Зеро, Президентимиз таъкидлаганларидек, тадбиркор нафақат ўзини ва оиласини, балки халқни ҳам, давлатни ҳам боқади. Зеро, халқ бой бўлса, давлат ҳам бой ва қудратли бўлади. Партиямиз ушбу ғояни ўзининг бош шиори сифатида қабул қилиб олган.\nСеминар иштирокчилари замонавий сиёсий технологиялардан фойдаланиш, халқ билан ишлаш, партия ғояларини одамлар орасида қандай тарғиб қилиш борасида мастер класлар тарзида тушунтириб берилди.\nЎқувнинг иккинчи кунида амалий машғулотлар, савол-жавоблар орқали сайловлар борасидаги ўз билимларини мустаҳкамлаб олдилар. Тадбир ташкилотчилари иштирокчиларнинг барча саволларига атрофлича жавоб беришди.


КРЕДИТ УНДИРИШ УЧУН… ПОРА\nсўраган “ўртакаш” Муҳаммадумар Маҳмудов фирибгарлик йўли билан 9 миллион сўмга эга чиқмоқчи эди, лекин пиравордида суд ҳукми билан 14 миллион 191 минг 100 сўм жарима тўлайдиган бўлди.\nМарғилон шаҳрилик ака-ука Қаландаровлар асосан гўшт маҳсулотларини олди-сотдиси билан шуғулланишади. Якка тартибдаги тадбиркор О.Қаландаров АТБ “Агробанк” Марғилон филиалидан бир йил муддатга йиллик йигирма олти фоиз устама тўлаш шарти билан 300 миллион сўм кредит маблағларини олиб, айланма маблағларини шакллантиришни режалаштирсада, банкка топширилган ҳужжатлари асосида кредит берилиши борган сари ортга сурилиб кетаверди. Бундан хафа бўлган О.Қаландаров акаси А.Қаландаровга маслаҳат солди. Укаси учун жон фидо бўлган акаси эса кредитни тезроқ олишнинг чораларини излай бошлади.\nМана шундай бош қотган кунларда А.Қаландаров укаси О.Қаландаровнинг ҳузурига фуқаро Муҳаммадумар Маҳмудовни бошлаб келди. М.Маҳмудов якка тартибдаги тадбиркор О.Қаландаровга 300 миллион сўм кредит маблағларини тезроқ олишнинг йўл-йўриғи борлигини, бунинг учун кредитнинг 15 миллион сўмини “узатиши” лозимлигини билдирди. Бу гапни эшитган О.Қаландаровнинг жаҳли чиқиб кетди ва банк кредитининг йиллик устамаси 26 фоиз бўлган бир вақтда, қўшимчасига “ўртакаш”га яна 15 миллион сўм берадиган бўлса, нима қолади, деган хаёлга борди-да, кўнмади.\n“Ўртакаш” кетди. Бироқ О.Қаландаров боши берк кўчага кириб қолгандек эди. Ниҳоят акаси орқали М.Маҳмудов 9 миллион сўмга ҳам рози эканлигини билдирди.\nАка-ука Қаландаровлар эса осонгина фирибгарлик йўли билан 9 миллион сўмни қўлга киритмоқчи бўлаётган М.Маҳмудовнинг қилмиши юзасидан ҳуқуқ-тартибот идораларига дарҳол ариза билан мурожаат этишди.\n2019 йил 25 апрель куни Иқтисодий жиноятларга қарши курашиш департаменти Марғилон шаҳар бўлими ходимлари томонидан ўтказилган тадбирда М.Маҳмудов А.Қаландаровдан 9 миллион сўм пулларни олган вақтида ушланиб, ундан кимёвий ишлов берилган пуллар холислар иштирокида ашёвий далил тариқасида олинди.\n2019 йил 23 июль куни жиноят ишлари бўйича Марғилон шаҳар суди ўз биносидаги очиқ суд мажлисида судланувчи М.Маҳмудовнинг жиноий қилмишини кўриб чиқиб, Маҳмудов Муҳаммадумар Улуғбек ўғли Ўзбекистон Республикаси Жиноят кодексининг\n168-моддаси 1-қисми, 28, 211-моддаси 1-қисмида назарда тутилган жиноятларни содир этганликда айбли деб топилиб, амалдаги Жиноят кодексининг 59-моддаси 2-қисмига асосан тайинланган жазоларни қисман қўшиш йўли билан узил-кесил энг кам ойлик иш ҳақининг 70 баравари миқдорида – 14 миллион 191 минг 100 сўм жарима жазоси тайинланди.\nУткир ХАШИМОВ, Бош прокуратура ҳузуридаги\nДепартаментнинг бош суриштирувчиси, адлия маслаҳатчиси.\nДониёржон МАМАРАСУЛОВ, Департаментнинг Фарғона вилоят бошқармаси суриштирувчиси, Адлия кичик маслаҳатчиси.\nPrevious ОНА… НИКОҲ ЎҚИДИ\nNext ПУЛНИ ОЛДИ-Ю…


Aлексaндр Лукaшенко жaрроҳлик столига ётди\n30 ноябр 2020, Тошкент вақти: 03:45\nБелaрус президенти Aлексaндр Лукaшенко тиззaсидaн жaрроҳлик aмaлиётини ўткaзди.\nДaвлaт телевидениесининг 23 ноябрь куни бергaн мaълумотидa aйтилишчa, Лукaшенко хоккей ўйинидa тиззa пaйлaридaн жaроҳaт олгaни учун оперaция зaрур бўлгaн.\nПрезидент мaтбуот котиби Нaтaлия Эйсмонтга кўра, жaрроҳлик aмaлиёти олдиндaн режaлaштирилгaн вa aввaлроқ ўткaзилиши керaк бўлган, бироқ бунгa президентнинг тиғиз жадвали йўл қўймaгaн.\nAлексaндр Лукaшенко операциядан сўнг ўзигa келиши учун 3-4 кун Минск яқинидaги резиденциясидa ўткaзиши кутилмоқдa.\nШундa қaрaмaй у президентлик вaзифaсини ўтaшдa дaвом этaди, деди Нaтaлия Эйстмонт.


Она тилим-ғурурим, орим « Ўзбекистон Халқ Ҳаракати\nОна тилим-ғурурим, орим\n04 May 2019 - 20:09\n“Бизни одам қилган русларга рахмат айтмасак, худо уради”, деган сўзларни синчиклаб, қайта-қайта ўқидим. Ўйлаб қолдим. Биз киммиз? Хоразмий, Беруний, Навоий, Амир Темур, Бобур зурриёдларимиз. Қонимиз, жонимиз, тилимиз бир томирдан унган. Бу рўйи заминга, дунёга улуғ боболарнинг авлоди бўлиб киндик қонимиз тўкилди. Биз қачон одам бўлмабмизки оламни титратган Амир Темур бобомизни фахр, ғурур ила бутун дунё тан олган, биз қачон одам бўлмабмизки Хоразмийнинг, Берунийнинг кашфиётларидан бутун дунё фойдаланишаётган бўлса, биз қачон одам бўлмабмизки Бобурийлар сулоласи бутун Ҳиндистоннинг маънавияти, маданиятини юксалтиришга ҳисса қўшган бўлса, биз қачон одам бўлмабмизки Алишер Навоийнинг асарлари етти иқлимда таржима қилиниб, қўлма-қўл ўқилса. Ибн Синонинг “Тиб қонунлари” тиббиёт оламининг таянчига айланган бўлса. Халқ орасида шундай нақл бор “Элдан узилмаган одам тилдан ҳам айрилмайди”. Демак юқоридаги сатрлар эгаси ҳам элидан ҳам тилидан жудо бўлган экан, шундай тутруқсиз сўзларни қатъият билан гапириб қўйибди. “Сатрлар эгаси” тарихни ўқимаган кўринади.\nА.С.Пушкиннинг “Евгений Онегин” романида бош қахрамон Татьяна ўз тилини яхши билмаганлиги учун севган йигитига француз тилида хат ёзади. Бу юқори табақа зодагонлари орасида кенг тарқалган одат эди. Ватанпарвар тарихчи адиб Н.М.Карамзин бу одатга қарши қуйидаги сўзларни ёзади: “Бизнинг зодагонлар рус билан русча гаплашмасдан нуқул бузуқ француз тилида сўзлашишади. Яхши жамият деб аталган юқори табақамизда француз тилини билмасангиз кар ва гунгга ўхшаб қоласиз…Уят эмасми?…Рус тилида француз тилидагига нисбатан уйғунлик кучли. Бизда ўз ҳаётимизни ифодалайдиган сўзлар француз тилидагидан кўпроқ”.\nЧиндан ҳам ҳар бир тилнинг бетакрор сўзлари, атамалари шу тилни яратган халқининг ҳаёт тарзини, тарихини, турмуш шароитларини, психологиясини ифода этиш эҳтиёжидан туғилади. Келтирилган далиллар асносида бошқа тиллар орасида бўлгани каби ўзбек тилининг ҳам ўз умумий қоуниниятлари мавжуд. Ҳар бир тилнинг қудрати шу тилни яратган халқнинг ўзи билан яшасагина бу тил юксалади. Ўз халқидан, заминидан ажралиб қолган тил ўз қудратини, бойлигини йўқота бошлайди. Демак тил борки эл бор. Дунё тарихиган назар ташласангиз, қайси мамлакатда миллий тил давлат тилига айланган бўлса ва шу тилда ҳаққоний тарихий асарлар яратилса ўша жойда тараққиёт тезлашиб боргинини кўрасиз. Зеро тил миллат бойлиги, ғурури, номус, оридир. Уни топташга ҳеч кимнинг ҳаққи йўқ.


4 weeks ago\tЖаҳон Comments Off on Европанинг олтита давлати киберҳужумларга жавоб берувчи кучларга асос солди\nЭронда коронавирус сабабли шаҳарлар тўсила бошлади\n4 weeks ago\tЖаҳон Comments Off on Эронда коронавирус сабабли шаҳарлар тўсила бошлади\nМамлакатда аввалроқ ёпиб қўйилган мактаб ва университетлар Наврўзгача ишламайди. Фото: Reuters Эронда шаҳарлар орасидаги қатновларни чеклаш мақсадида йўлларда назорат-ўтказиш пунктлари ўрнатилиши бошланди. Бу ҳақда мамлакат соғлиқни сақлаш вазири Саид Намакий маълум қилди. Унинг сўзларига кўра, касалликка чалиниш бўйича 3513та ҳолат қайд этилган, 107 киши вафот этган. Аввалроқ ёпиб қўйилган мактаб ва …\n4 weeks ago\tЖаҳон Comments Off on Путин ва Эрдўған музокараларидан натижа бўладими?\nБугун, 5 март куни Туркия президенти Ражаб Тоййиб Эрдўған ва Россия президенти Владимир Путин Москвада Идлиб масалаcи бўйича учрашади. Бутун дунёнинг нигоҳи қаратилган мазкур учрашувда икки президент 2018 йил 17 сентябрь ва 2019 йил 22 октябрдаги «Сочи келишувлари»дан кейинги энг муҳим саммитни ўтказишади. Туркия столга сулҳ учун ўтиради ва у …\n4 weeks ago\tЖамият Comments Off on Фарғона давлат университети проректори қўлга олинди\nФарғона давлат университети проректори А.А. 2019-2020 ўқув йили учун кириш имтиҳонлари вақтида 18 нафар абитуриентни ўқишга олиб киргани аниқланди. Бош прокуратура матбуот хизмати раҳбари Ҳаёт Шамсутдинов Фарғона вилоятидаги олий ўқув юрти проректори томонидан содир этилган жиноят фош этилгани тўғрисида хабар берди. «Фарғона шаҳар прокуратураси томонидан Фарғона давлат университетида кириш имтиҳонлари натижалари …\n4 weeks ago\tБез рубрики Comments Off on «Юзни қўл билан ушламанг» — Вазирлик вакили коронавирусдан сақланиш бўйича тавсиялар берди\nЭпидемиология, микробиология ва юқумли касалликлар илмий текшириш институти директори Ботир Тожиев COVID-19 коронавирус инфекциясидан қандай сақланиш мумкинлиги бўйича тавсиялар берди. У қўлни тез-тез ювиш ҳамда акса урганда оғиз ва бурунни ёпишга, шунингдек, овқат тайёрлашда ҳам гигиена қоидаларига риоя қилишга чақирган. Соғлиқни сақлаш вазирлиги Жамоатчилик билан алоқалар бўлими тиббиёт фанлари доктори, …